
CBS: Inflacion a subi 2.8% na Juni 


Recientemente, 
CBS 
a 
publica datonan di e CPI 
pa luna di juni 2024. Den 
esaki, a destaca e aumento 
den inflacion di 2.8%. 


E CPIC (core inflation) – 
CPI excluyendo e efecto di 
energia y cuminda – a regis- 
tra na Juni 2024 un subida di 
2.8%. E indice di energia – cu 
ta consisti di e productonan: 
electricidad, awa, gasolin y 
diesel – a registra un caida di 
2.8%. E indice di cuminda a 
registra un subida di 2.7%. 


Kico ta CPIC? 
E CPIC (core inflation) of e 
inflacion basico ta un porcion 
di e inflacion unda cierto ar- 
ticulonan cu tin movimien- 
tonan di prijsnan volatil ta 
wordo exclui, manera pro- 
ductonan alimenticio y ener- 
getico. Na momento cu e in- 
flacion basico wordo calcula, 
e componentenan mas volatil 
ta wordo elimina di e infla- 
cion total. E indice di e infla- 
cion basico ta sirbi pa evalua e 
tendencia riba medio y largo 
plazo di e nivel general di 


prijsnan. Pa ahusta maneho 
monetario, hopi economista 
ta enfoca riba e tasa di e in- 
flacion basico, como cu esaki 
ta permiti un evaluacion mas 
profundo di e procesonan di 
inflacion reciente den e eco- 
nomia. E CPIC ta wordo cal- 
cula door di compara e indice 
promedio di e periodo di e 
12 lunanan mas reciente cu e 
promedio di e periodo di 12 
lunanan anterior (Promedio 
anual). 


Elaboracion di un CPI tin 
tres meta principal. 


1. Como un metodo di cal- 
culo pa compensa emplead- 


onan pa motibo di perdida di 
poder di compra, ahustando 
nan salarionan, cu e propor- 
cion di e cambio porcentual 
di CPI, locual ta conoci como 
indexering. 2. Como un 
mecanismo pa ahusta com- 
ponentenan di e producto 
domestico bruto (GDP) di 
termino nominal pa termino 
real den Cuentanan Nacio- 
nal. (Por ehempel door di 
elimina e efectonan di cam- 
bionan di prijs di e balor di 
consumo). 


3. Como un medio pa gobi- 
ernonan y/of banconan cen- 
tral fiha obhetivonan infla- 
cionario. 


Di mas di 10 mil Venezolano na Aruba, apenas 266 a logra registra pa 
vota den eleccion presidencial di diadomingo awo 


Diadomingo 28 di juli 2024 
ta tumando luga eleccion 
presidencial na Venezu- 
ela. Durante un conferen- 
cia di prensa ayera mainta, 
e Comando di Campaña 
CONVZLA na Aruba a 
brinda e comunidad Vene- 
zolano na Aruba informa- 
cion importante tocante e 
dia aki. 


Laura Luces, coordinador 
di e Comando di Campaña 
CONVZLA na Aruba, a in- 
forma cu dia 28 di juli for di 
6or di mainta te 6or di atardi, 
ciudadanonan 
Venezolano 
cu ta registra pa vota mester 
asisti na e consulado di Vene- 
zuela na Aruba pa eherce nan 
derecho di voto. 


Unico cos cu ta necesario, el 
a splica, ta e ID Venezolano 
lamina, cual por ta vigente 
of caduca. Si e nomber di e 
persona ta aparece den e reg- 
istro electoral, e por eherce su 
derecho di voto. 


Luces a manifesta cu nan no 
tin ningun duda di e triunfo 
di oposicion. El a indica cu 
encuestanan principal serio 
di e pais ta duna un bentaha 
solido y contundente na e 
candidato di oposicion, Sr. 
Edmundo Gonzalez. 


El a sigui splica cu manera tur 
eleccion nan ta bay t’ey pre- 
sente bao di nan tent, banda 
di edificio di e consulado, 
pa duna tur informacion cu 
wordo solicita y contesta cu- 
alkier duda y pregunta cu e 
votadornan por tin. 


Aunke hopi ta considera cu 
na Venezuela e resultado di 
eleccionnan casi semper ta 
termina den un fraude, to- 
cante si nan ta spera un re- 
sultado diferente e biaha aki, 
Luces a splica cu semper ta- 
batin fraude, for di tempo cu 


presidente Chavez a cuminsa 
tuma over tur e organismo- 
nan di Venezuela. “Nan ta 
tuma e mando di tur e in- 
stitucionnan. Esaki no ta un 
eleccion ni husto ni transpar- 
ente,” el a remarca. 


Un di e obstaculonan cu 
oposicion a encontra ta e aus- 
encia di e candidato cu a gana 
e eleccion primario di oposi- 
cion, Maria Corina Machado, 
pa motibo di e inhabilitacion 
cu e regimen a pone den su 
contra. 


E candidato cu a tuma e 
posicion di Machado ta Sr. 
Dmundo Gonzalez, ken ta 
e candidato oficial di oposi- 
cion, bao liderazgo di Maria 
Corina Machado. 


“Nos no tin e menor duda cu 
ta bay tin fraude, nan ta bay 
haci tur cos posibel y impo- 
sibel, pero e biaha aki nan no 
tin e base social,” el a agrega. 


Pa sigura cu e proceso di vo- 
tacion bay lo miho posibel, 
Luces a splica, e biaha aki ta 
bay tin loke nan ta yama e 


“defensornan di voto” cu lo 
ta contando e votonan papel 
pa papel. Ademas, el a indica, 
e biaha aki ademas e testigo 
no ta bay ta su so, cual ta loke 
tabata sucede anteriormente. 


E biaha aki tin e organisacion 
600K cu ta permiti pa e testi- 
gonan di mesa wordo compa- 
ña pa nan no ta nan so y ta bay 
tin hende pa defende e testi- 
gonan na cada mesa electoral. 
Pa loke ta e cantidad di vota- 
dornan, CONVZLA a splica 
cu actualmente tin 1.366 per- 
sona eligibel pa eherce nan 
derecho di voto na Aruba, 
pero durante e proceso cu 
CNE a habri pa tur Vene- 
zolano den exterior registra 
pa por vota, solamente 266 a 
logra inscribi di alrededor di 
10 mil Venezolano cu tin na 
Aruba . Esaki ta debi na un 
cantidad di rekisito cu e regi- 
men a impone pa ciudadan- 
onan Venezolano. 


Na Aruba tabata conta, entre 
otro, cu mester tin un per- 
miso di residencia valido di 
mas di tres aña y cu mester ta 
registra na Censo. E mecanis- 
mo aki a wordo implementa 
na nivel mundial locual a haci 
cu miyones di Venezolano no 
por a registra pa vota den e 
eleccion presidencial di dia- 
domingo. 

Stimami Sterilisami: 
Problema di cacho y pushi riba caya a aumenta exponencialmente 
den e ultimo tres aña 


E problema di cacho y 
pushi riba caya ta uno cu 
pa hopi tempo diferente 
organisacion ta lucha pa 
elimina y un di e organi- 
sacionnan aki ta Stimami 
Sterilisami. 
Crescenzia 
Biemans di Stimami Ster- 
ilisami ta elabora tocante 
con e campaña di sterili- 
sacion ta bayendo, kico ta 
e metanan cu tin pa yuda 
supera e problema aki y 
con nan ta trahando pa 
logra e metanan ey. 


Biemans a splica cu desde 
2016 mas di 37 mil cacho 
y pushi a wordo sterilisa. 
Aworaki e campaña di Sti- 
mami Sterilisami ta bayendo 
hopi bon. El a sigui splica cu 
loke nan ta haci ta subsidia 
parti di e costo di e sterilisa- 
cion pa e bira mas accesibel 
pa mas hende por sterilisa 
nan mascota. Pero aworaki 
loke nan ta wak ta un crisis 
grandi di hopi hende cu ni si 
e costo di sterilisacion ta por 
ehempel 50 florin nan lo por 
sterilisa nan mascota y esey ta 
e problema mas grandi. 


El a indica cu e problema 
aki ta bira mas intenso na e 
momentonan aki cu e ley pa 
mascotanan drenta Merca ta 
bay cambia entrante 1 di au- 
gustus. Esaki kiermen cu ca- 
chonan cu ta menos di seis 
luna bieu no ta bay por drenta 
Merca. 


El a splica cu loke e organi- 
sacion a haci pa haci nanal- 
canse mas grandi ta cu nan a 
uni cu e campaña Paws Uni 
y a haci un donacion di 53 
mil florin pa paga e costonan 
medico. Ademas, el a agrega, 
cu nan ta bay paga e subsi- 
dio pa diferente actividad di 
sterilisacion cu ta bay tuma 
luga dentro di e campaña den 
diferente area di e isla, cu ta 
areanan di menos recurso cu 
di otro manera no lo por haci 
uso di e subsidio. 


Biemans a remarca cu e plan 


ta pa sterilisa alrededor di mil 
cacho y pushi den un luna y 
mey. 


Ademas di esey, el a sigui spli- 
ca, nan a uni cu AWAA (Ani- 
mal WelfareAlliance Aruba) 
y den esaki loke nan ta haci- 
endo ta basicamente pagando 
e fee di sterilisacion, cual pa 
nan ta 25 florin, pa tur mas- 
cota cuminsando di juli te cu 
fin di aña, y despues lo evalua 
si proximo aña lo sigui cu e 
subsidio aki. 


“Nos meta ta pa yuda full e 
poblacion di Aruba cu nos 
subsidio, e organisacionnan 
di rescate y aworaki tambe 
pa yuda e organisacionnan 
via Paws Uni y AWAA,” Bie- 
mans a remarca. 


Pa loke ta trata e cifranan, si 
tin aumento of caida durante 
añanan den e cantidad di ca- 
cho y pushi cu ta riba caya, el 
a indica cu nan a wak un cam- 
bio basta drastico entre 2016 


y 2020. Durante e periodo aki 
nan a wak cu ainda tabatin 
cacho y pushi riba caya, pero 
e tabata menos, pero despu- 
es den 2020 ora cu mester a 
stop pa motibo di COVID, 
casi tur donors no tabata por 
a haci contribucion pasobra 
durante Covid no tur hende 
tabatin e budget. 


Esaki a causa cu e numbernan 
a crece exponencialmente, 
cual el a señala tin sentido 
pasobra cacho y pushi ta re- 
produci 
exponencialmente. 
Na momento cu nan a cum- 
insa back na fin di 2021, nan 
a wak cu tabatin un peak 
atrobe, cual ta birando un tiki 
menos, pero, segun el a re- 
marca, nan ta leu di unda nan 
mester ta, cual ta e rason cu 
ainda e organisacion ta existi. 


Biemans a resalta cu e meta ta 
cu idealmente e leynan ta na 
luga pa asina nan por sigura 
cu no tin cacho y pushi riba 
caya pasobra tin tanto doño 


di mascota responsabel cu e 
no lo ta ni un pregunta, pero 
esey no ta e caso. 


“Kico nos a purba di haci ta 
sterilisa mas mascota posibel 
y tambe nos ta keda crea con- 
scientisacion y traha cu gobi- 
erno pa asina nos por purba di 
pone tur e leynan na luga pa 
sigura cu e situacion stop di 
pasa, pero lo mas importante 
ta cu nos mester aplicacion di 
e leynan. Por tin 100 mil ley 
skirbi, pero si no tin un po- 
lis of un instancia cu ta sigura 
cu e leynan ta wordo adheri 
na dje, e ora no ta bay tin un 
cambio mes,” el a enfatisa. 


Paws Uni ta un iniciativa 
di Zoey Conijn, presidente 
di Luna Foundation Aruba. 
Biemans a splica cu e motibo 
pakico nan a tuma e decision 
di uni cu Paws Uni ta door di 
Conijn. 


“El a bin cerca nos y e ta esun 
cu ta organisando e campaña 


di Paws Uni y no solamente 
e kier pa nos drenta den e 
areanan di menos recurso y 
sterilisa e mascotanan, pero e 
ta bayendo na cada cas, papi- 
ando cu e doñonan, splicando 
nan dicon nos tin cu hacie, 
sigurando tambe cu despues 
di e sterilisacion tin e cuido. 
Esey ta locual ta importante 
pa nos, cu nos por sigura cu 
despues e doñonan no ta ge- 
woon busca mas puppies, cu 
nan no ta cuida nan cacho- y 
pushi e manera cu mester ta,” 
el a indica. 


Biemans a remarca cu esey ta 
e problema den comunidad, 
cu hende no ta realisa cu un 
mascota ta parti di un famia y 
cu e mester di cuido manera 
cu cualkier otro miembro di 
e famia. “E ta un responsabil- 
idad cu bo ta tuma y no ta djis 
un bestia cu ta na bo cas cu 
no ta importa kico ta pasa cu 
nan. P’esey nos a uni cu Zoey 
pasobra esey ta e parti impor- 
tante, no solamente sterilisa, 
pero tambe bay educa e per- 
sonanan,” el a agrega. 


Por ultimo Biemans a gradici 
cada instancia, entidad, or- 
ganisacion y/of persona cu 
a brinda nan apoyo durante 
añanan, den e caso di dona- 
cionnan. El a menciona tam- 
be cu minister Ursell Arends 
ta trahando riba loke ta bay 
bira e ley nobo di bienestar di 
bestia y el a resalta cu e ley cu 
aworaki ta den proceso ta bay 
tin un cambio hopi grandi y e 
ley ta bay wordo reforsa den e 
manera cu mester ta. 


“Nos ta djis purbando di tur 
manera posibel pa mitiga e 
sufrimento di cacho y pushi 
riba e isla aki. Esey no ta e 
unico problema cu nos tin, 
nos tin diferente hopi prob- 
lema, pero esaki ta uno cu ta 
un refleho di nos comuni- 
dad y nos kier sigura cu nos 
por busca un solucion y cu 
hendenan tin e realisacion 
cu bestianan ta parti di nos 
famia,” el a finalisa. 

Atrobe turista confrontando problema cu palapa 


E problema cu turistanan 
ta haya na momento di 
kier usa palapa riba beach 
ta keda uno recurente na 
Aruba. E siman aki, riba 
un grupo popular entre 
turista riba Facebook, e 
combersacion a bolbe bay 
riba e topico di palapa, y si 
mester paga hotel pa usa 
esakinan. 


E tema aki ya a bin dilanti 
varios biaha entre e turista y 
localnan na Aruba. 
Na juni 2023, Bon Dia Aruba 
a aborda e tema aki den un 
articulo titula “ta permanece 
duda si uso di palapa ta keda 
publico of tin cu huur”. Den 
esaki a bin dilanti si e palapa 
ta gratis of si ta pertenece na 
un hotel y ta exclusivo pa 
huesped di dicho hotel. E 
tempo aya a trece dilanti cu 
hasta tabatin hende cu a indi- 
ca cu a intimida y spanta nan, 
bisando cu nan no mag usa 
e palapa sino cu tin cu huur 
nan – y tin biaha hasta polis 
mester a interveni. 
E biaha aki, riba e grupo di 
Facebook menciona, usuario 


di inicial G. M. a post to- 
cante un e-mail cu a ricibi di 
un hotel, indicando cu e ta- 
bata “babuca” pa e contenido. 
Den e e-mail, di cual e usu- 
ario a post un screenshot, e 
hotel ta informa cu “nos tin 
Palapa y Paraplu pa huur. Pa 
e Palapanan bo mester un 
reservacion promec u tempo, 
pa e paraplu por djis informa 
e Pool and Beach attendant. E 
prijs pa e palapa por varia di 
$18 pa $30 dependiendo di e 
ubicacion. E paraplu ta costa 
$40.” 


“Bo mester paga pa para bao 
di e paraplu di mata di coco 
riba beach?” e usuario a cues- 
tiona. “Pues den otro palabra 
si mi kier ta riba beach y den 
sombra nos tin cu paga? Nos 
nunca a experimenta esaki na 
ningun otro resort di beach 
tropical.” 


Manera den e biahanan ante- 
rior, cantidad di usuario di e 
grupo a reacciona, generando 
mas di 200 comentario. 


Usuario J.P. a bisa cu “tin 


problema andando cu esaki 
pa lunas y lunas. Cualkier 
palapa riba beach ta publico. 
Nan no ta pertenece na nin- 
gun hotel ni resort. Esun cu 
yega prome ta hay’e. No tin 
cobransa. Stoel pa huur, si. 
Please mustra e carta na polis. 
Polis lo bay e hotel en cues- 
tion y duna nan un warning.” 
Di su banda, C. R. a aclaria cu 
e palapanan cu ta riba tereno 
di e hotel si ta priva. “Pero 
esey ta esnan cerca di e [ho- 
tel]. Esnan tras di e marca 
blauw ta riba beach publico.” 


E controversia aki tambe a 
pone bishitantenan cu tin 
hopi tempo ta bin Aruba co- 
menta riba e manera cu tur- 
ismo a bira mas y mas com- 
ercialisa. D. A. P. a bisa: “Con 
tristo cu Aruba ta birando 
asina comercialisa cu tur cos 
ta placa. Mi ta haya falta di 
e dianan cu no tabata asina.” 
Respondiendo na otro usu- 
ario, el a agrega: “Mi tin 20 
aña ta bin Aruba y e cambi- 
onan ta terible. E hendenan 
local no tin nada di bisa di e 
comercialisacion?” 


Pa esaki, un usuario local, 
K.T. a bisa: “Tristemente nos 
no tin nada di bisa,” agregan- 
do cu por ehemplo, “mi tin 
miedo cu como local nos no 
ta bay por usa beach despues 
cu completa construccion di 
hotel St. Regis.” 


Otro usuario, C.S. a comenta 
cu e ta haya e cobramento pa 
palapa “ridiculo! E mester ta 
gratis pa tur hende.” 
S.C. a agrega cu “esaki ta pa 
motibo di e popularidad di 
Aruba awo – asina hopi hen- 
de ta bin y no tin suficiente pa 


tur hende.” 


Entre e polemica, CEO di 
AHATA, Tisa LaSorte a duna 
su comentario pa trece clari- 
dad riba e situacion, expre- 
sando cu e hotel en cuestion 
“tin un strip cu ta nan erf- 
pacht. Beach publico tin un 
vergunning precario cu ta 
permiti uso y pa pone stoel, 
etc., pero no pa cobra.” 


Na 2022, Bon Dia Aruba a 
busca aclaracion tocante e 
situacion di e palapa. 
Manera ta conoci beachnan 
na Aruba ta publico, y no ta 
pertenece na ningun hotel. 
Por lo tanto palapanan ariba 
beach tambe ta considera pu- 
blico y pues por ser usa pa cu- 
alkier persona cu yega prome. 
Den algun caso esaki no ta 


aplicabel si e liña di propie- 
dad di hotel ta extende te na 
cierto punto ariba beach of si 
e hotel a yaga na un acuerdo 
cu gobierno pa privatisa e uso 
di palapanan, lagando e hotel 
mes construi e palapanan. 
Falta di claridad den e top- 
ico a trece hopi confusion y 
disgusto entre tanto turista 
como localnan cu ta haci uso 
di palapanan pa proteha nan 
mes di e solo fuerte di Aruba 
mientras nan ta disfruta di 
nan dia na lama. 


Mirando cu e situacion aki ta 
keda bin dilanti y causa dis- 
gusto entre turista, lo ta bon 
pa gobierno bin cu un mane- 
ra pa distingui e palapanan 
publico for di esnan priva y 
trece asina mas claridad pa e 
usuarionan. 


Prome fase ta inicia pa construccion di riool na Sero Colorado 


Departamento di Obra 
Publico ta participa cu a 
cuminsa cu e prome fase 
di e proyecto pa construi 
un riool den e caminda 
den e caya di Second Av- 
enue na Sero Colorado. 


Den un publicacion riba red- 
nan social, e Departamento 
a indica cu e riool ta bay 
cuminsa dilanti cas Second 
Avenue # 274 pa cas cu Sec- 
ond Avenue # 243. Lo cera 
e caminda menciona parcial- 
mente pa trafico, lo laga ca- 
minda habri pa e habitante 
por yega nan cas, na unda cu 
esaki ta posibel. Lo cera un 
banda di caminda na unda e 
trabaonan ta tumando lugar. 


E trabaonan relaciona cu e 
riool den e caya menciona, lo 


tin den total un duracion di 
30 dia di trabao. 


DOW ta pidi comprension y 


cooperacion pa e trabaonan 
cu mester tuma lugar y ta pidi 
disculpa pa cualkier inconve- 
niencia cu por surgi. 

Paga debe y haci inversion... 
O aumenta gasto di payroll...? 


Ta surgi awor problema entre gobierno di Aruba 
y e colegio di supervision financiero CAft en- 
cuanto e surplus cu a crece cerca e entidadnan 
cu ta forma parti, hunto cu Pais Aruba, di loke 
den e acuerdo y leynan concerni yama e ‘sector 
colectivo’. Mester bisa cu anterior na entrada di 
e fenomeno di supervision financiero di parti di 
Reino, gobernacion di Aruba no tabata maneha e 
concepto aki. E entidadnan cu potencialmente ta 
forma parti di esaki tabatin nan areglo individual 
cu Pais Aruba tocante eventual compromiso y 
fluho di recurso financiero. 


E supervision financiero sin embargo desde 
promer momento no tabata contempla maneho 
financiero di Pais Aruba so, pero tabata tuma na 
cuenta henter e sector colectivo, pasobra ta trata 
di e riesgo financiero cu Pais Aruba ta core, na 
momento cu un entidad no por logra atende 
nan asunto financiero debidamente. Ehemplo 
di esey semper tabatin ‘de sobra’: añanan largo 
gobierno di Aruba, obliga pa ley, tabata completa 
financiamento di AZV. Tambe na momento cu 
SVb Aruba tabata yegando ‘end of the line’ usan- 
do tur reserva cu e fondo tabatin, no por a keda 
sin actua, sino gobierno mes lo mester a carga 
consecuencia financiero di e eventual incapaci- 
dad di SVb pa paga pension na esnan cu pa ley 
tin derecho riba esey. Tambe te awe gobierno di 
Aruba ta carga e peso di e deficit financiero cerca 
Post Aruba, Arubus y Serlimar, y asina tin mas 
entidad cu ta representa un riesgo potencial con- 
tinuo pa caha di Pais Aruba. 


E impresion tabata cu desde promer momento 
gobierno di Aruba tabatin problema pa maneha 
e concepto aki y cumpli cu consecuencia di esa- 
ki. Pa cuminza desde inicio tabatin problema pa 
cierto entidad cu segun acuerdo ta pertenece na e 
sector colectivo, entrega nan informacion finan- 
ciero na tempo. Varios di nan, no tur, no tabata 
ni custumbra di entrega algo internamente, te 
pa nan tabata obliga pa gobierno pa duna cuenta 
manera ley ta prescribi. Den tur e añanan cu CAft 
ta opera esaki a keda un keho constante, y nos no 
tin ningun comprension pa e falta di accion di 
banda di gobierno pa obliga tur entidad pa cumpli 
sagradamente cu nan obligacion di bon adminis- 
tracion financiero. Tur e añanan ey gobierno a 
keda financia cierto entidad sin cu tabatin hustifi- 
cacion adecua riba mesa pa tuma tal decision; no 
a bin cambio den e situacion aki. A keda maneha 
e asunto di sector colectivo como un molester 
Hulandes cu cual mester a cumpli, pero ‘te ey’. 
Pero awor a bin otro fenomeno acerca. Tin en- 
tidad, manera AZV y SVb, cu a traves di e medi- 


danan tuma den transcurso di ultimo añanan na 
e momento aki a logra acumula cierto reserva, 
cu segun e reglanan di e ley di supervision fi- 
nanciero (LAft) ta pertenece na e ‘surplus’ di e 
sector colectivo. Articulo 14, inciso 2, b, ta papia 
claramente di e “financieringssaldo van de col- 
lectieve sector”, cual mester ta por lo menos un 
saldo positivo di 1%. Awor naturalmente, cu ley 
den man, CAft ta recorda gobierno cu e surplus 
di e sector colectivo, cu tambe ta encera en todo 
caso e surplus di AZV y SVb, y ta haci e pregunta 
con e sumanan aki ta bira disponible pa acumula 
hunto cu surplus di Pais Aruba mes, pa stipula 
kico ta bay, segun ley, pa paga debe y kico ta bin 
disponible pa inversion. Nos no conoce reac- 
cion di gobierno di Aruba ainda riba e asunto aki, 
pero lo ta bay tin uno pronto. Nos ta anticipa cu 
gobierno ta bay defende su maneho, unda en- 
tre otro a usa e beneficionan extra pa financia e 
aumento di salario cu a duna na tur cu ta cobra 
di gobernacion. Y nan no por bisa cu nan no a 
pensa cu CAft ta bay reacciona asina, pasobra nan 
a haya un advertencia mas tempran caba den e 
reaccion di CAft riba (cambio di) presupuesto 
2024, unda CAft hasta a duna sugerencia pa fi- 
nancia e aumento di otro manera, no di e surplus 
cu tin un destino fiho segun ley. CAft ta mustra 
cu enfasis riba e importancia pa baha debe mas 
tanto posible. Mirando e desaroyo economico 
den e proximo añanan, cu lo ta hopi mas modera 
compara cu e empuhe enorme cu e recuperacion 
post-Covid tabatin, esaki lo tin su consecuencia 
financiero pa Pais Aruba. E propio proyeccion 
cu gobierno ta duna den su presupuesto multi- 
anual ta mustra cu e salto grandi di como Afl. 
400 miyon mas entrada na 2023, compara cu e 
aña anterior, lo ta un hazaña unico cu no ta haya 
repiticion. Usa placa di e surplus pa paga extra 
salario, envez di paga debe o haci inversion, ta e 
idea mas garafal cu un gobierno por tin. 


Pa colmo, tin otro asunto cu cual gobierno no 
ta cumpliendo. Desde 2024 e criterio pa gasto di 
personal no ta e suma menciona anteriormente, 
sino e totalidad di gasto di personal pa henter 
gobernacion, y no e ministerionan so. Esey ta 
encera entre otro e alto colegionan di estado, 
DOW y pago di personal contrata fuera di pay- 
roll. Te awor gobierno no a duna claridad tocante 
e totalidad di gasto di personal y e impresion ta 
cu a pensa di usa e incertidumbre di e cambio di 
maneho pa lanza e aumento di salario, cu vista 
claro riba eleccion na 2025. Djis aki nos lo ta 
scucha e lamento cu tin supervision financiero 
di Reino, net awor cu gobierno kier haci manera 
ta haya ta bon. E consecuencia, pa ken? 

CBS: Prijs di coriente y awa no a cambia na juni ultimo 


Prijs di utilidad (electric- 
idad y awa), gasolin y die- 
sel ta wordo determina 
primordialmente 
door 
di e prijs internacional 
di petroleo. Na Juni 2024 
e prijs promedio pa bari 
di petroleo (US$ 79.89) a 
conoce un caida di US$ 
0.42 (-0.5%) compara cu 
Mei 2024 (US$ 80.31). Prijs 
di electricidad y di awa no 
a cambia compara cu Mei 
2024, segun CBS a reporta 
den su CPI mas recien. 


Consecuentemente, e prijs 
promedio di electricidad pa 
vivienda a keda Afl. 274.57, 
mientras cu e prijs promedio 
di awa pa vivienda a keda Afl. 
168.73. 


Prijs di gasolin a registra 
un caida di Afl. 11.40 cent 
(-4.2%) na Juni 2024 y a cau- 
sa un efecto di -0.21 ppt riba 
e CPI. 
Prijs di diesel a registra 
un caida di Afl. 10.50 cent 
(-4.6%) na Juni 2024 y a cau- 


sa un efecto di -0.02 ppt riba 
e CPI. 


Na Juni 2024, utilidad, gas- 
olin y diesel como grupo, 
tawata tin un caida di prijs di 
1.3% compara cu Mei 2024 
y hunto tawata tin un influ- 
encia di -0.23 ppt riba e CPI, 
mientras cu e restante 404 bi- 
enes y servicio hunto, a con- 
oce un caida di prijs di 0.5% y 
tawata tin efecto un efecto di 
-0.40 ppt riba e CPI. 


Ministerio Publico no ta bay apela 
sentencia den Caso Avestruz 


Dia 12 di juli ultimo, 
Corte 
di 
Apelacion 
a 
duna sentencia den Caso 
Avestruz, castigando so- 
spechoso principal, ex- 
minister Oslin Benito Se- 
vinger cu 4 aña di prison, 
di cual 3 condicional, y un 


prohibicion di cinco aña 
di eherce funcion publico. 
Ayera, Ministerio Publico 
a indica cu no ta bay apela 
e sentencia aki. 


Den e mesun sentencia, 
Corte di Apelacion a declara 


liber 4 di e 7 sospechoso den 
Caso Avestruz: Damira Nu- 
ñez, Edgar Werleman, Carlo 
Mansur y Curt Harms. 


Pa loke ta trata Maria Leon- 
cita Arends, fiscal a señala cu 
el a ser declara culpabel pa 
estafa y soborno di funciona- 
rio publico, den caso aki Se- 
vinger. Den prome instancia 
Arends a ser declara liber pa 
soborno di funcionario pu- 
blico y Ministerio Publico 
a apela esey, cu na final den 
sentencia di apelacion hues 
a indica cu a haya suficiente 
prueba cu a duna placa na Se- 
vinger pa haya algo a cambio, 
den caso aki, erfpacht. 
Apelacion a duna 24 luna di 
castigo pa Arends, di cual 12 
luna ta condicional cu un 
tempo di prueba di 3 aña. 


Pieter Susebeek tambe a 
keda condena pa soborno y 
labamento di placa di 1.3 mi- 
yon dollar. Den apelacion el 
a haya sentencia pa soborna 
un funcionario publico, den 
caso aki Sevinger, un senten- 
cia di 30 luna di e cual 10 ta 
condicional cu un tempo di 
prueba di 3 aña. 


Ayera, vocero di Ministerio 
Publico (OM), Ann Angela 
a informa noticiero online 
NoticiaCla cu “Despues di e 
studia cuidadosamente y cu 
atencion e decision di Hof 
den e caso Avestrus, OM a 
dicidi pa no bay den casa- 
cion.” 


Mientras tanto, NoticiaCla a 
haya confirmacion cu Susse- 
beek, Arends y Sevinger si 
ta bay apela nan sentencia. 
Sinembargo, 
segun 
OM, 
Casacion no lo considera e 
hechonan di e caso di nobo, 
sino lo considera e proce- 
duranan legal y si e decision 
di Hof ta bon motiva. 


Segun prome minister, 
Tin espacio financiero pa 
FCCA construi cas 


Recientemente 
Prome 
Minister Evelyn Wever- 
Croes, hunto cu Minister 
di Finanzas y Cultura, 
Xiomara Maduro a reuni 
cu representantenan di 
FCCA. Durante e reunion 
aki a trata e tema di e 
necesidad di vivienda na 
Aruba, specialmente vivi- 
endanan social. 


FCCA (Fundacion Cas pa 
Comunidad Arubano) a ser 
lanta 45 aña pasa, na comien- 
so di aña 1979, cu e meta pa 
yuda Gobierno logra con- 
strui cas y pa percura pa traha 
vivienda social pa tur hende 
na Aruba por tin un dak riba 
nan cabes. 


Den un comunicado di pren- 
sa, Prome Minister ta indica 
cu e demanda pa vivienda na 
Aruba ta grandi. Tin mas di 
3000 persona cu ta sperando 
pa haya un cas y FCCA no 
tin e capacidad pa construi 
e cantidad aki. Gobierno ta 


bay duna di su parti awor y 
yuda FCCA construi e can- 
tidad di casnan aki. Awor cu 
financieramente Aruba ta 
para solido, por crea y des- 
tina e espacio financiero pa 
FCCA por construi cas, se- 
gun e comunicado ta indica. 
Gobierno hunto cu FCCA ta 
trahando riba un convenio pa 
yega na otro pa asina facilita 
e trabounan den futuro y ga- 
rantisa cu cada aña minimo 
200 cas ta wordo construi 
y asina por yega na yena e 
necesidad cu tin. 


“Mi ta sinti mi sumamente 
contento cu awor nos por 
haci esaki. Despues di a so- 
brevivi e pandemia, nos a sta- 
bilisa e situacion financiero 
di nos pais, y awor cu nos ta 
den recuperacion y nos a crea 
e espacio financiero, nos por 
haci e inversionnan aki y per- 
cura pa nos por yega na mas 
vivienda social aki na Aruba,” 
prome minister a comenta. 

Expertonan ta bisa cu inyeccion 
cu ta ofrece 100% proteccion 
contra HIV ta “impresionante” 


(AP)—Inyeccionnan dos 
biaha pa aña pa trata AIDS 
tabata 100 porciento efec- 
tivo den prevencion di in- 
feccionnan nobo den hende 
muhe, segun resultadonan 
di un estudio publica ayera. 


No tabatin ningun infeccion 
den e hende muhenan cu a 
haya e inyeccion den un es- 
tudio di aproximadamente 
5,000 hende na Zuid Africa y 
Uganda, segun investigador- 
nan a reporta. Den un grupo 
cu a haya pildo di prevencion 
tur dia, aproximadamente 2 
porciento a contrata HIV for 
di partnernan infecta. 


“Pa mira e nivel aki di protec- 
cion ta impresionante,” segun 
Salim Abdool Karim tocante e 
inyeccionnan. E ta director di 
un centro di investigacion di 
AIDS na Durban, Zuid Africa, 
cu no tabata parti di e inves- 
tigacion. 


E inyeccion crea pa fabrican- 
te Mericano Gilead y bendi 
como Sunlenca a ser aproba 
na Merca, Canada, Europa y 
tur otro caminda, pero sola- 
mente como un tratamento pa 
HIV. E compania a bisa cu e ta 
wardando pa resultadonan di 
test den hende homber prome 
cu busca permiso pa us’e pa 
proteha contra infeccion. 


E resultadonan den hende 
muhe a ser publica diaranson 
den e revista New England 
Journal of Medicine y a ser 
discuti durante un conferencia 
di AIDS na Munich. Gilead a 
paga pa e estudio y algun di e 
investigadornan ta emplead- 
onan di e compania. Pa via di 
e resultadonan sorprendente- 
mente curashante, a stop e es- 
tudio trempan y tur participa a 
haya inyeccion, tambe conoci 
como lenacapavir. 


Mientras cu tin otro manera 
pa preveni infeccion di HIV, 
manera condon of pildo dia- 
rio, uso consistente ta un prob- 
lema den Africa. Den e estudio 
nobo, solamente aproximada- 
mente 30 porciento di partici- 
pante cu a haya pildonan pre- 
ventivo Truvada of Descovy di 
Gilead a tuma nan—y e cifra 
ey a cay durante tempo. 


E prospecto di un inyeccion 
suministra dos biaha pa aña 
ta “noticia revolucionario” pa 
nos pashent, segun Thandeka 
Nkosi, ken a yuda conduci e 
investigacion di Gilead na e 
Desmond Tutu Health Foun- 
dation na Masiphumelele, 
Zuid Africa. “E ta duna par- 
ticipantenan un opcion y e ta 
elimina e stigma rondonando 
tumamento di pildo” pa pre- 
veni HIV. 


Ta culpa surgimento di dengue den e Emiratos 
riba inundacionnan y cambio di clima 


(AP)—Desde cu e Emiratos 
Arabes Unidos (EAU) a tes- 
tigua su yobida mas fuerte 
den historia tres luna pasa, e 
nacion e suministra un mul- 
titud di advertencia tocante 
dengue cual, activistanan ta 
bisa, a surgi y a afecta mas 
e poblacion enorme di tra- 
hadornan. 


E malesa tropical, cual ta 
plama via sangura, a mira un 
aumenta skerpi mundialmente. 
E Organisacion di Salud Mun- 
dial (OMS) a declara esaki un 
emergencia na december como 
cu casonan a crece dies biaha 
durante e ultimo generacion. 


Hopi hende infecta pa e virus 
ta asintomatico, pero algun 
ta experencia dolor di cabes, 
keintura y sintomanan di griep. 
Varios caso por resulta den san- 
gramento severo, shock y morto. 


Den e EAU, un federacion di 
shete area lidera pa un sheikh, e 
malesa plama usualmente debi 


na biahamento riba cariernan 
den e pais. Sinembargo, dia 
25 di april, e departamento di 
Salud a alerta cu casonan trans- 
miti localmente sin historia di 
biahamento a ser documenta 
desde 2023 “como resultado 
di cambio di clima y un am- 
biente conductivo na e crianza 
di sangura.” 


Cambionan den patronchinan 
di clima ta cambia pais cu an- 
teriormente tabata inhospi- 
table pa sanguranan cargando 
dengue den posible habitat. E 
diluvio na april, cual a inunda 
porcion di highways grandi y 
e aeropuerto internacional di 
Dubai, a solamente amplia e 
riesgo den e pais. Mientras cu 
algun caminda principal a mira 
e yegada di pompnan grandi, 
otronan a keda cu awa para pa 
varios siman, unda e sanguranan 
infecta ta cria y asina ta plama 
e malesa. 


No a comparti ningun cifra ofi- 
cial den e Emiratos unda leynan 


ta limita libertad di discurso 
severamente y casi tur media 
local ta pertenece sea na e estado 
of concesionarionan afilia cu 
e estado. Preguntanan manda 
na varios organisacion guber- 
namental tocante e cantidad 
exacto di casonan di dengue 
confirma no a haya contesta. 


OMS tambe a nenga pa discuti 
e situacion den e EAU ora a ser 
cuestiona pa AP. Sinemargo, e 
agencia di salud di ONU a nota 
den su rapport di dia 30 di mei 
cu tin un continuacion di bro- 
tenan di dengue den “paisnan 
medio oeste cu sistemanan di 
cuido medico fuerte cu a ser 
afecta pa yobidanan inusual pa 
via di cambio di clima.” 


Mientras tanto, campañanan di 
conscientisacion publico den e 
area riba e importancia di lim- 
pia awa para y advertencianan 
tocante dengue, tambe conoci 


como un keintura kibra weso, 
a ser publica den media estatal. 


Asina mes, activistanan ta 
subraya cu comunidadnan di 
trahadornan ta experenciando 
e consecuencianan mas fuerte 
di e malesa. E limpiesa lento 
di areanan inunda den sitionan 
industrial a empeora e plama- 
mento di e malesa entre traha- 
dornan, algun di cual a bandona 
nan pais hogar cu ya caba tabata 
afecta debi na cambio di clima 
pa asina haya un chens di gana 
placa den e EAU, segun un rap- 
port publica pa FairSquare, un 
grupo basa na Londres enfoca 
riba derechonan di labor den 
e estadonan Arabe di Golfo. 


E rapport di dia 4 di juli a de- 


taya un aumenta den casonan 
di dengue entre comunidad- 
nan di trahadornan migrante 
den e Emiratos, citando tres 
trahador di cuido medico, un 
oficial di gobierno, y trahadonan 
migrante. E grupo a atribui e 
aumenta den caso na e respuesta 
lento di gobierno riba e brote di 
un infeccion viral den areanan 
unda trahadonan migrante ta 
biba y traha. 


No a publica ningun cifra 
specifico den e rapport, pero 
un nurse cu ta traha na un clinica 
priva den e ciudad di Sharjah a 
bisa cu nan ta ricibi mas cu 30 
caso cada cuatro pa cinco dia, 
describiendo e aumento den 
casonan como “alarmante.” 

Gabinete di Pisas ta ignora Cft su conseho tocante crisis financiero di 
Curaçao Medical Center 


(CuraçaoChronicle) 
- 
Gabinete Pisas a scoge di 
ignora e conseho di Col- 
lege Financieel Toezicht 
(Cft) pa loke ta trata 
atende e crisis financiero 
asocia cu Curaçao Medi- 
cal Center su situacion 
precario. 


Apesar di e gobierno su es- 
fuerso pa atende e hospital su 
deficit cu ta keda crece, nan 
strategia ta hopi optimista se- 
gun Cft. 


Den un carta recien, Cft a 
enfatisa cu e amienda pro- 
poni pa e presupuesto no ta 
segura cumplimento cu acta 
den Reino pa loke ta trata su- 
pervision financiero. Como 
consecuencia, Cft a conseha 
contra presenta e amienda 
na Parlamento den su forma 
actual. 


E carta a delinea 6 recomen- 
dacion specifico pa e gobier- 
no sigui. Si esakinan no keda 
implementa, e probabilidad 
pa e Conseho di Minister 


di Reino lo impone cumpli- 
mento via un directiva. Cft 
ya caba a expresa cu proecu- 
pacionnan na e Conseho di 
Minister di Reino. 


E situacion financiero na 
Curaçao Medical Center ta 
sigui empeora, e necesidad 
pa un solucion realistico y 
efectivo ta birando cada bi- 
aha mas urgente. E Gabinete 
Pisas su respuesta na CFt su 
recomendacionnan lo ta bao 
monitoreo di cerca den e si- 
mannan binidero. 


Ombudsman ta exigi gobierno di Corsou responde na veredicto di awa 
potabel limpi 


(CuraçaoChronicle) - Go- 
bierno di Corsou mester 
responde na un declara- 
cion recien di Corte di 
Apelacion na Den Haag 
pa loke ta trata e derecho 
di muchanan y nan acceso 
na awa limpi potabel. E 
exigencia aki a ser haci pa 
Corsou su Ombudsman 
pa 
Muchanan, 
Keursly 
Concincion, den un carta 
dirigi na e Minister di De- 
saroyo Economico Rui- 
sandro Cijntje. 


E veredicto ta declara cu e 
muchanan 
nunca 
mester 
keda sin awa potabel, sin im- 
porta e mayornan su prob- 
lemanan di pago. E decision 
aki ta basa riba International 
Convention on Rights of the 


Child, Convention Europeo- 
an on Human Rights y Civil 
Code. 


E ombudsman a señala cu e 
veredicto aki tambe ta aplica 
na Corsou a causa di e provi- 


sionnan di Reino. Corsou ai- 
nda ta enfrenta e problema cu 
varios famia tin falta di acceso 
na awa potabel limpi. Reci- 
entemente, parlamento di 
Corsou a aproba dos mocion 
cu ta haci yamado riba e go- 
bierno pa busca un solucion 
structural den colaboracion 
cu Aqualectra N.V. 


Aqualectra, e monopolio di 
e gobierno responsabel pa e 
suministro di awa, mester ta 
cauteloso cu e desconecci- 
onnan segun Ombudsman. 
Mientras cu awa no mester 
ta gratis, muchanan semper 
mester tin acceso na esaki, 
aunke nan mayornan no paga 
e reecibo. E derecho aki ta 
reconoci como un derecho 
humano fundamental. 


E Ombudsman a enfatisa cu 
Aqualectra, completamente 
di e gobierno di Corsou, 
mester adopta politicanan 
cu ta cumpli cu e tratadonan 
internacional. E decision re- 
cien na Den Haag ta haci 
yamado na e Senado Hulan- 
des y companianan di awa pa 
tuma medida cu ta segura cu 
e muchanan menor semper 
tin acceso na suficiente awa 
potabel segun standard di 
WHO. 


Ombudsman a pidi Minister 
pa su posicion riba e vere- 
dicto y e implicacion di esaki 
riba e muchanan local, ofre- 
ciendo discuti e problema cu 
un reunion personal. 


Schotte ta perde caso di 
ORCO Bank den apelacion 


(CuraçaoChronicle) 
- 
Gerrit Schotte a perde su 
apelacion contra ORCO 
Bank, cual a termina su 
relacion cu e ex prome 
minister. Corte di Prome 
Instancia a declara na fa- 
bor di e banco y awo 3 
hues den apelacion a yega 
na e mesun conclusion. 


Despues 
di 
su 
libertad, 
Schotte 
a 
cuminsa 
un 
campaña pa recauda fondo, 
cual ta permiti e comunidad 
deposita placa den su cuenta 
na ORCO Bank. E cuenta 
priva aki tabatin e intencion 
pa su salario y su gastonan 
personal, no pa actividadnan 
manera deposito di tercer 
partido pa genera ingreso. 


Ora cu ORCO Bank a cera 


su cuenta, SChotte a entrega 
un demanda contra e Banco 
pa bolbe habri su cuenta y a 
pidi pa tur transaccion sigui 
di manera normal. El a exigi 
pa e cuenta aki bolbe ser 
habri, pa su carchi di banco 
no keda cancela y pa evita 
cualkier accion cu lo impedi 
transaccion 
bancario 
riba 
su cuenta. Adicionalmente, 
Schotte a busca mantene su 
acceso na online banking y 
mobile banking. 


Schotte tabatin e meta di por 
recauda parti di e 1.8 miyon 
florin cu el a ser sentencia 
y rekeri paga despues cu 
a condena su persona pa 
corupcion 
den 
oficina 
publico, labamento di placa y 
falsificacion. 

Corte ta aproba contract di submarino di 5.6 biyon euro entre Hulanda 
cu Francia 


(NLTimes) – Gobierno di 
Hulanda por ordena cua- 
ter submarino nobo di e 
compania 
Frances 
Na- 
val den un contract cu ta 
envolve 5.6 biyon euro, e 
corte na Den Haag a in- 
dica den su veredicto di- 
aranson den un caso cu 
un competidor Aleman a 
trece dilanti. 


E submarinonan actual di 
Hulanda ya caba mester di 
un reemplaso y actualisacion. 
E Ministerio di Defensa kier 
cumpra cuater submarino 
nobo di e compania construc- 
tor di barco Frances Naval. 
Un otro candidato, e Aleman 
ThyssenKrupp Marine Sys- 
tems, tabata hopi descontento 
cu a perde e oferta y pesey a 


hiba un caso corte. Pero corte 
a declara cu e obhecionnan di 
ThyssenKrupp no ta valido, 
concluyendo cu e gobierno 
no a ignora e oferta di e com- 
pania Aleman di un manera 
inhusto. 


Parti di e Tweede Kamer, e ca- 
mara abou di e parlamento di 
Hulanda, tabata tambe hopi 
malcontento cu e decision 
pa scoge e compania Frances 
Naval, NU.nl ta reporta. 


E partidonan PVV, VVD y 
SGP a haya cu e lo ta un idea 
terible pa e marina di Hulan- 
da cumpra su submarinonan 


for di un compania stranhero. 
Nan ta prefera pa un compa- 
nia di barco di Hulanda tuma 
un papel mas grandi den e 
compra pa mantene conoce- 
mento importante den Hu- 
landa. 


E compania di Gorinchem, 
Damen Shipyards, a entrega 
un oferta hunto cu e grupo 
Sueco Saab, pero a perde 
contra Naval. Coincidente- 
mente, Naval ta colabora cu e 
Compania Real IHC di Hu- 
landa di Kinderdijk. Pero e 
criticonan ta haya cu e papel 
di e negoshi di Hulanda ta 
demasiado limita. 


Polis undercover ta transporta 100kg di cocaina di contrabanda via waf 
di Vlissingen 


(NLTimes) – Den un in- 
vestigacion tocante trafi- 
cacion di droga na waf di 
Vlissingen, un polis un- 
dercover actuando como 
un criminal di droga a 
importa 100 kilogram di 
cocaina pa medio di un 
compania di transporte. E 
agente a paga 180 mil euro 
na e directornan di e com- 
pania, segun Nieuwsuur a 
reporta basa riba e dossier 
di polis. 


Dia 6 di mei, polis a dren- 
ta Bulk Terminal Zeeland 
(BTZ), busca na varios cas y 
a aresta e tres directornan di 
e compania. Diabierna, e al- 
calde di Vlissingen, Bas van 
Tillaar, a ordena e ciere di e 
compania pa un aña. 


E autoridadnan a sospecha 
pa hopi tempo cu BTZ ta 
un cover pa trafico di cocai- 
na. Durante e investigacion 
largo, mensahenan di chat a 
descifra cu e compania ta un 
facilitador di trafico di droga. 
Polis a intercepta e comuni- 
cacion di e director pa un aña 
y mey. Nan a instala micro- 
fonnan den e oficina di e di- 
rector y un camara na e en- 
trada di e compania. 


Un polis a actua como un 
criminal di droga y a trans- 
porta un contrabanda droga 
pa medio di e compania. 
Despues di varios reunion, e 
polis a paga dos di e director- 
nan 180 mil euro y a trans- 
porta 100 kilogram di cocaina 
pa medio di e instalacionnan 
di BTZ. Polis a conclui cu 
varios cargamento di cocaina, 
yegando un total aproxima di 
2.500 kilogram, tabata pre- 
sente na e instalacionnan di 
BTZ den e aña reciente. 


E droga cu e polis a contra- 
banda a bin di un cargamento 


cu a wordo confisca na un lo- 
calidad totalmente diferente, 
abogado Rinus Wouters, cu 
ta representa e sospechoso 
director Jacco G., a conta 
Nieuwsuur. “Esaki ta dem- 
ostra cu con leu e investiga- 
cion ta bay.” 


E abogado a bisa cu e auto- 
ridadnan no a topa ningun 
placa di droga riba Jacco G. 
“E no sa nada,” Wouters a 
bisa. “E por ta diferente pa 
e co-sospechosonan.” No a 
menciona tampoco trafico 
di droga den ningun di G. su 
comunicacion intercepta, e 
abogado a bisa. 


Ministerio Publico (OM) ta 
kere cu G., como director, 
mester a nota e transpor- 
tacion di droga. Pero segun 
Wouters, “e no por tin bi- 
sta riba tur cos.” E abogado 
a agrega cu hopi compania di 
waf tin cu trata cu trafico di 
droga, pero cu esey no nec- 
esariamente ta indica cu e di- 
rector ta involucra. 


Wouters a yama e ciere di 


BTZ exagera. “BTZ ta wordo 
pinta como un organisacion 
criminal. Den mi opinion, 
esey ta realmente incorecto.” 


Un otro director, Ko de K., ta 
nenga cu e tin algo di haci cu 
droga,” su abogado René de 
Groot a bisa. 


“El a pensa cu e placa a bin di 
pago cash for di e negoshi di 
desecho di metal. Mi a haya 
tiki of ningun evidencia di su 


participacion den e comercio 
di cocaina den e dossier. Un 
infiltracion a tuma lugar y e 
pregunta ta si esaki a wordo 
haci corectamente.” 


E di tres director a pidi su 
abogado pa no responde. 


E autoridadnan a confisca 
casi 2 miyon di euro di e tres 
director, segun datonan di e 
registro di Pais. BTZ a wordo 
declara bancarota siman pasa. 

Embahador Colombiano denuncia pa agresion contra su esposa na 
Spaña 


(NTN24) – Embahador 
di Colombia na Organi- 
sacion di Nacionnan Uni 
(ONU) pa Alimentacion 
y Agricultura (FAO), Ar- 
mando Benedetti a keda 
denuncia pa agresion ver- 
bal contra su casa na Ma- 
drid, Spaña. 


Segun informenan, Benedet- 
ti a keda acusa pa su esposa, 
Adelina Guerrero na polis 
Spaño despues di un suceso 
na un apartamento na Ma- 
drid dia 30 di juni ultimo. 


Benedetti, kende den pasado 
a fungi tambe como embaha- 
dor di Colombia na Venezu- 
ela, a invoca su inmunidad 
diplomatico pa evita cu polis 
a haci un detencion. 


Despues cu e hechonan a bira 
conoci, e diplomatico a des- 
menti e suceso a traves di su 
rednan social, y a señala cu 
“no ta berdad y no ta klop cu 
e hecho na Spaña.” 


“E berdad ta bay keda dem- 
ostra den e tribunal Spaño,” 
Benedetti a indica. “Na e 
momento aki mi ta haya mi 
mes memey di un proceso di 
divorcio cu ta pertenece na e 
esfera priva y familiar, y pa e 
bon di mi yiunan, mi ta bay ta 
prudente,” el a agrega. 


Di su banda, Canciyeria 
Colombiano a emiti un co- 
municado di prensa den 
cual a manifesta su rechaso 
y condena pa “cualkier tipo 
di agresion of violencia con- 
tra integridad di hendenan 
muhe.” 


Minister di Relacionnan Ex- 
terior a informa cu el a ser 
notifica di loke a sucede di 
parti di Embahada di Spaña, 
pa loke el a activa e “mecanis- 
monan oficial pa conoce loke 
a sucede y pa inicia e protocol 
corespondiente.” 


Mester menciona tambe cu 
Benedetti, aliado di presiden- 


te Gustavo Petro y un pieza 
clave den e sosten electoral 
cu e mandatario a ricibi den 
region Caribe, no ta prome 
biaha cu ta haya su mes invo- 
lucra den un scandal. 


Na aña 2023, audionan a leak 
den cual Benedetti tabata 


menasa Laura Sarabia, kende 
e tempo ey tabata hefe di des- 
pacho di Petro, di revela in- 
formacion tocante supuesto 
contribucionnan ilegal pa e 
campaña presidencial na ba- 
lor di alrededor di 3,5 miyon 
di dollar. 
E diplomatico a argumenta e 


tempo aya cu e audionan ta- 
bata “manipula” y a ser graba 
na momento cu e tabata bao 
efecto di alcohol. E scandal 
aki a costa Benedetti su salida 
for di Embahada na Caracas, 
y posteriormente el a uni e 
delegacion na FAO, cual tin 
su sede na Roma. 


Haiti: Embahador Mericano ta anuncia $60 miyon den ayudo y recurso 
nobo pa polis durante bishita 


(AP) — Embahador Meri- 
cano na Nacionnan Uni a 
anuncia $60 miyon adicio- 
nal den asistencia human- 
itario pa Haiti durante un 
biahe dialuna na e pais 
Caribense. 


Embahador Linda Thomas- 
Greenfield tambe a bisa cu 
Departamento di Defensa 
Mericano lo provee un “au- 
mento substancial” den ve- 
hiculo resistente pa mina na 
un mision multinacional di 
seguridad cu sosten di ONU, 
lidera pa Kenia, pa yuda po- 
lis nacional Haitiano combati 
violencia di gang. 


E anuncio a yega casi un si- 
man despues cu un di dos 
contingente Keniano di 200 
agente di polis a yega Haiti, 
despues di e prome contin- 
gente di 200 agente luna pasa. 


Thomas-Greenfield a bisa cu 
e asistencia di USAID, cual 
awo a yega un total di mas di 
$165 miyon e aña fiscal aki, 
lo yena e gap den nutricion, 
seguridad di cuminda y shel- 
ter; mehora servicio di awa y 
sanidad; y provee Haitianon- 
an cu cash pa cumpra bienes 
basico. 


Anteriormente 
dialuna, 


Thomas-Greenfield a reuni 
cu polis Keniano y lidernan 
di gobierno transicional nobo 
di Haiti como parti di un 
bishita di un dia pa curasha 
accion riba e crisis humani- 
tario na Haiti y reforma polit- 
ico conduciendo na eleccion 
democratico cu ainda mester 
programa. 


Tabatin sosten internacional 
amplio pa e gobierno transi- 
cional nobo lidera pa prome 
minister Garry Conille, un 


ex-specialista di desaroyo do 
ONU kende a asumi e posi- 
cion na comienso di juni. 
Anteriormente e luna aki, el 
a bisa Conseho di Seguridad 
di ONU cu e polis Keniano 
ta bay ta crucial pa yuda con- 
trola e gangnan na e pais y 
move den direccion di elec- 
cion democratico. 


Gangs a haya mas poder des- 
de e asesinato di presidente 
Jovenel Moise na juli 2021, 
y awo ta calcula di controla 


hasta 80% di e capital y ar- 
eanan rond di esaki. Un au- 
mento den asesinato, viola- 
cion y secuestro a conduci na 
un lantamento di gruponan 
vigilante civil. 


Segun agencianan di ONU, 
e violencia a desplasa 580mil 
persona, mas di mita di nan 
mucha, y a resulta den 4 mi- 
yon persona enfrentando in- 
seguridad di cuminda. 


Haiti a pidi pa e despliegue 


inmediato di un forsa arma 
stranhero pa combati e gang- 
nan na fin di 2022, y Secretar- 
io General di ONU, Antonio 
Guterres a apela pa lunas pa 
un pais lidera e forsa prome 
cu e Kenianonan a bin dilanti. 


E forsa multinacional even- 
tualmente ta bay tin un total 
di 2,500 personal di Kenia, 
Bahamas, Bangladesh, Barba- 
dos, Benin, Chad y Jamaica. 
Ta bay desplega nan den fase 
na un costo di alrededor di 
$600 miyon pa aña, segun 
Conseho di Seguridad di 
ONU. 


Merca a provee mas di $300 
miyon pa e forsa, cual su for- 
macion tabata sosteni pa un 
resolucion di ONU. 
E polis Keniano ta bay train 
e polis nacional Haitiano pa 
operacionnan di seguridad 
conhunto cu ainda no a cum- 
insa, segun e oficial a bisa. 

Puerto Rico: Interupcionnan den servicio di coriente a aumenta casi 
19% durante ultimo aña fiscal 


(ElNuevoDia) – Durante 
e aña fiscal di 2024, cu a 
conclui den luna di juni, e 
clientenan di e red electri- 
co a sufri, den promedio, 
casi cuater ora di blackout 
compara cu e 12 lunanan 
prome, un nivel di dete- 
rioro cu a sigui un trayec- 
toria practicamente linial 
for di memey di 2023 y ta 
keda cortico di e param- 
etronan fiha pa e Nego- 
ciado de Energia (NEPR). 


E datonan cu LUMA Energy 
a entrega e siman aki ta men- 
ciona, estrictamente, e int- 
erupcionnan di e servicio pa 
motibo di fayo den e liñanan 
di transmision y distribucion 
y ta inclui, por ehempel, e 
blackout masivo di dia 12 di 
juni, cu a laga casi 350 mil cli- 
ente sin coriente, y cual te na 
e momentonan aki ta bou in- 
vestigacion di e autoridadnan 
gubernamental. 


Den promedio, e 1.5 miyon 
di abonadonan, residencial, 
comercial y industrial, ta- 
bata 1.448 minuut sin servi- 
cio durante 2023-2024, loke 
ta traduci den 24 ora y ocho 


minuut. Durante aña 2022- 
2023, e indicador, conoci den 
Ingles manera e System Av- 
erage Interruption Duration 
Index (SAIDI) – tabata situa 
na 1.218 minuut (20 ora y 
18 minuut), loke tabata rep- 
resenta un mehoracion den 
comparacion na e 1.340 min- 
uut (22 ora y 20 minuut) cu e 


Autoridad de Energia Electri- 
ca (AEE) a registra den 2020- 
2021 prome cu a traslada e 
operacion pa LUMA. 


E diferencia entre SAIDI di 
2023-2024 ta nifica un au- 
mento di 18.9%. Tur e ci- 
franan registra den e añanan 
anterior, ta surpasa dramati- 


camente e standardnan di e 
industria electrico cu, segun 
e NEPR, no mester surpasa 
102 minuut pa aña. 


Paralelo na e duracion di e 
interupcionnan, e frecuencia 
di esakinan tambe a aumenta 
den e ultimo 12 luna, pasan- 
do di 6.98 pa cliente pa ocho. 


Durante e ultimo aña di AEE, 
tambe a reporta un prome- 
dio di ocho interupcion, na 
mesun momento NEPR a 
establece e obhetivo di reduci 
e indicadornan na solamente 
uno. 


Den declaracionnan por es- 
crito manda diamars mainta, 
LUMA Energy a destaca cu 
durante e ultimo aña fiscal, 
el a instala cinco mil aparato 
automatisa den e red cu a 
preveni 130 miyon di min- 
uut di interupcion. Traduci 
na 1.5 miyon cliente, e im- 
pacto calcula di e aparatonan 
ta representa un promedio di 
97 minuut menos di interup- 
cion. 


“Aunke ainda retonan ta per- 
sisti den e reconstruccion 
di e sistema aki, cu a sufri 
decadanan di abandono, nos 
ta compromete nos mes pa 
sigui tuma medidanan pa 
reduci e interupcionnan di 
servicio y aumenta e confi- 
abilidad di e red electrico den 
beneficio di nos clientenan,” 
e presidente di LUMA En- 
ergy, Juan Saca, a expresa. 


Republica Dominicana: Gobierno ta priminti seguro di bida di RD$1 
miyon pa polisnan 


(DiarioLibre) 
- 
Agen- 
tenan di Polis Nacional ta 
bay tin un seguro di bida 
di Banco di Reserva cu 
cobertura di un miyon di 
pesos den caso di fayeci- 
mento, morto acciden- 
tal, inhabilitacion total of 
parcial y ultimo gastonan. 


Asina Jesus Vasquez Martinez 
(Chu), minister di Interior y 
Polis, a informa durante un 
rindimento di cuenta di su 
cuater añanan di gestion, di- 
lanti e presidente Luis Abi- 
nader. 


Martinez a sigura cu e me- 
dida aki a wordo ordena pa 
e propio mandatario y cu ta 
representa e saldo di un debe 
historico cu, manera Estado, 
nan tabatin cu e agentenan 
policial. E no a precisa ki dia 
e disposicion aki ta bay tin 
efecto. 


“Despues di 88 aña di e crea- 
cion di e Polis Nacional, con- 
forma pa hende homber y 
hende muhe cu ta pone nan 
bida diariamente den riesgo 
den cumplimento di nan de- 
ber, esakinan no ta conta cu 


un seguro di bida,” e minister 
a lamenta. 


El a conta cu e educacion y 
dignificacion di e miembro- 
nan di Polis Nacional tabata 
un urgencia, p’esey, e prome 
etapa di e transformacion a 
wordo refleha den e aumento 
di e salarionan, mehoracion 
di e infrastructura y e restruc- 
turacion di e Sistema Educa- 
tivo di e Cuerpo Policial. 


Den luna di augustus di aña 
2020, na comienso di e man- 
dato di e presidente Luis Abi- 


nader, un uniforma di e Polis 
Nacional tabata gana 10.150 
pesos pa luna. 


“Tres aña despues, na octo- 
ber di 2023, a logra un ob- 
hetivo dentro di e Reforma 
di e Polis Nacional, ora cu 
un agente policial a cuminsa 
gana 29.026 pesos pa luna, un 
salario superior incluso, cu e 
500 dollar cu a wordo prim- 
inti pa e presidente. Es decir, 
entre augustus di aña 2020 y 
october di aña 2023 e sala- 
rio base di un agente policial 
practicamente a triplica,” el a 


indica. 


Otro 
beneficionan 
tabata 
e seguro medico di Senasa 
Maximo, na mesun nivel di e 
cargonan halto di e ministe- 
rio di Interior y Polis. 


Ademas, 
transport 
gratis 
den e unidadnan di OMSA, 
Metro y e Teleferico, ac- 
ceso na becanan di studiante 
pa e polisnan y nan yiunan, 
programanan di formacion 
continuo, 
prestamonan 
a 
traves di Ban Reservas, des- 
cuento den e cadenanan di 


supermercado- y tiendanan, 
acuerdo pa e adkisicion di 
alimentonan a traves di IN- 
ESPRE y cuminda gratis na e 
Comedornan Economico. 


Tambe nan a logra realisa 
acuerdonan cu dos di e em- 
presanan di telecomunica- 
cion principal di e pais pa e 
polisnan ricibi descuento di 
10% y 15% den e servicionan 
di internet. 


E minister a manifesta cu nan 
a cuminsa e prome proyecto 
di vivienda pa polis, dentro 
di e Plan di Vivienda Familia 
Feliz. 


Na september di 2023 a pone 
e prome piedra pa e construc- 
cion di 394 apartamento. E 
prome apartamentonan di e 
plan aki ta forma parti di e di 
tres etapa di e compleho resi- 
dencial Praderas del Norte, 
na Los Alcarrizos, di cual un 
94% ta bay ta destina pa polis- 
nan. 
Den luna di maart ultimo a 
entrega e prome etapa di 128 
apartament y den october di 
e aña aki nan ta entrega otro 
122 apartamento nobo. 

Andrew Tate su demanda pa difamacion contra acusador di 
contrabanda di hende por procede segun hues 


(AP) - Un hues ta bisa 
cu personalidad di red- 
nan social controversial 
Anrew Tate su demanda 
di difamacion contra un 
muhe di Florida cu a acu- 
sa su persona di detene su 
persona na Romania por 
sigui dilanti, aunke el a re- 
tira Tate su acusacion con- 
tra su mayornan y algun 
acusacion contra e muhe 
en cuestion. 


Palm Beach County Circuit 
su hues Joseph Curley a de- 
clara cu e ex kickboxer pro- 
fesional y popular di 37 aña 
cu su ruman homber Tristan, 
di 36 aña, por sigui dilanti cu 
nan acusacion cu e muhe den 
aña 2022 a uni na otro muhe 
den un plan pa extorciona 
placa for di nan. 


E rumannan ta bisa cu e 
muhe falsamente a acusa 
nan di contrabanda di hende 
y violacion, cual a costa nan 
libertad y miyones di dol- 
lar di ingreso for di nan ne- 
goshinan di podcast, rednan 
social y negoshi. Oficialnan 
di Romania a acusa e ruman- 
nan aña pasa, bisando cu nan 
a obliga 7 victima drenta pro- 
nografia y a usa violencia fisi- 
co contra nan. 


Abogado di e supuesto victi- 
manan a bisa cu e demanda ta 
represaria pa motibo cu el a 
reporta nan na autoridadnan. 
The Associated Press gener- 


almente no ta nombra hende 
cu ta bisa cu nan ta victima di 
agresion sexual. 


Curley a bisa den declara- 
cion di siman pasa, publica 
riba recordnan di corte on- 
line diamars, cu e abogado di 
e rumannan Tate a demostra 
suficiente evidencia cu e 
muhenan a difama nan clien- 
tenan y a purba defrauda nan 
y extorciona nan cu ta merece 
descubri nan banda. 


El a señala na mensahenan 
di texto den april di 2022 cu 
e muhe y su amiga a manda 
otro unda nan ta bisa cu nan 
lo pidi e rumannan 200,000 
dollar y “actua manera te ai- 
nda nos ta stima nan.” 


Curley tambe a señala otro 
mensahenan cu ta indica cu 
e muhe tabata sa cu el a fal- 
samente acusa e rumannan 
di contrabanda sexual y de- 
tencion falso. No a pone fe- 
cha pa e huicio te ainda y a 
causa di e descubrimento y 
desafionan legal e por tuma 
añanan prome cu esaki tuma 
luga, si acaso. 


Si a retira algun parti di e 
demanda unda ta acusa e 
muhenan di detencion falso/ 
inhusto pa e momento cu 
Tates a keda deteni, causa 
daño emocional y interferi cu 
nan relacionnan den negoshi. 
El a laga e porta habri pa nan 
abogadonan por haci amienda 


y bolbe yena e acusacionnan 
aki. 


Curley tambe a retira e acusa- 
cion di e rumannan Tate cu e 
muhe su mayornan a difama 
nan ora cu nan a conta ofi- 
cialnan diplomatico Merica- 
no tocante nan yiu su acusa- 
cionnan. El a bisa cu nan no 
tin motibo pa kere cu nan yiu 
su acusacion ta falso y tabatin 
derecho di reporta esaki. An- 
teriormente el a retira acusa- 
cion contra e di dos muhe pa 
motibo cu e ta ciudadano di 
Moldova bibando na Great 
Britain y ta fuera di hurisdic- 
cion di Florida. Abogadonan 
pa e famia Tate y e muhenan 
cada un a bisa cu Curley su 
decision ta un victoria pa nan 
banda. 


Abogado di Tate Joseph Mc- 
Bride a bisa cu nan ta “hopi 
contento cu Curley su deci- 
sion” mirando cu e acusacion 
di difamacion ta atende di- 
rectamente e “plan pa destrui 
Andrew y Tristan Tate su 
bida.” El a bisa cu te ainda no 
a tuma un decision tocante 
haci amienda y bolbe entrega 
e acusacionnan retira. 


National Center on Sexual 


Exploitation Law, cual ta rep- 
resenta e muhe y su mayor- 
nan ta declara Curley su deci- 
sion un “victoria grandi.” 


“Nos ta contento cu Corte a 
retira mayoria di e demanda 
frivolo aki su acusacionnan y 
cu el a sabiamente conden- 
sa e problemanan y acusa- 
cionnan,” 
abogado 
Dani 
Pinter a bisa den declaracion. 
“Si e caso sigui cana, nos ta 
anticipa e oportunidad di por 
comproba e berdad di loke a 
sosode na Romania, y nos tin 
confiansa cu nos lo mira exito 
y cu e demanda acosador aki 
lo fracasa.” 


Investigador na Romania a 
bisa den nan rapport cu e 
rumannan Tate y dos hende 
muhe di Romania a forma un 
grupo criminal na aña 2021 
pa comete e crimen di con- 
trabanda humano” den e pais, 
Merca y Britania. Fiscalnan 
tambe a confisca e bienes di e 
rumannan, incluyendo 15 ve- 
hiculo di luho, holoshinan di 
luho y alrededor di 3 miyon 
dollar den criptomoneda. 


E investigadornan a bisa cu e 
7 victimanan a ser recluta cu 
declaracionnan falso di amor 


pero despues a ser obliga 
participa den pornografia. E 
muhenan tabata controla pa 
“intimidacion y vigilancia 
constante” y ta bisa cu nan 
tabata den debe segun e ofi- 
cialnan. 


Sinembargo, e rumannan Tate 
den nan demanda ta pinta un 
imagen diferente. Nan ta bisa 
cu e muhe di Florida ademas 
di tur e otro muhenan cu ta- 
bata biba na nan estado tabata 
liber pa drenta y sali manera 
cu nan tabata kier y video di 
seguridad ‘closed-circuit’ por 
comproba esaki. 


Andrew Tate a ser prohibi 
di ta riba Tiktok, YouTube y 
Facebook despues cu e plata- 
formanan a acus’e di publica 
mensahe di odio y comen- 
tarionan misogeno, incluy- 
endo cu hende muhe mester 
carga e responsabilidad di 
agresion sexual. Sinembargo 
te ainda e ta popular riba X, 
cu casi 10 miyon siguido, 
varios di nan hende homber 
hoben y muchanan chikito. E 
tin un academia online unda 
e ta bisa cu e ta siña mucha 
homber hoben con pa atrae 
hende muhe y bira rico. 

Maria School a honra juffrouw Omayra Geerman 


Durante di graduacion 
2024 di Maria School, na 
Santa Cruz, cabesante 
Jahaira Marrug a hiba pa- 
labra expresando su apre- 
cio pa un maestro ehemp- 
lar cu ta entre nan pa hopi 
aña. 


Den Piedra Plat Entertain- 
ment Center, director Jahaira 
Marrug na nomber di cada 
alumno y maestro a honra 
juffrouw Omayra Deluvia 
Geerman como cu e aña aki 
el a cumpli y celebra 40 aña 
den educacion na Aruba. Di- 
lanti di e publico presente 


juffrouw Omayra a ricibi un 
boket di flor como simbolo 
di e cariño cu e ta disfruta di 
dje y a expresa cu e ta haci e 
trabou bunita aki, keto bay, 
cu mes tanto pasion di antes. 
El a cuminsa 40 aña pasa na 
Filomena Basisschool na San 
Nicolas. 


Rafaela Mahadeo y Addonsito 
Croes honra pa Cinearuba 


Na final di e di 4 edicion di 
Playa Film Festival 2024, a 
tuma luga e anuncio y en- 
trega di premio na e pelic- 
ulanan cortometrahe di e 
aña aki. 


Den Santos Cafè na Oran- 
jestad e directornan di cada 
pelicula participante tawata 
invita pa por a scucha e re- 
sultado. Tawata un anochi 
bunita caminda cu e organ- 
isadornan di e actividad Juan 
Fransisco Pardo y Adriano 
Nanof a duna start yamando 
un y tur bonbini gradiciendo 
cada un pa nan contribucion 
enorme na e edicion aki. 
Tawata presidente di Cin- 
eraruba, Sra. Luty Martines, 
e persona cu tawatin e tar- 
ea di honra dos miembro 
di Cinearuba cu ya caba a 
cumpli 10 aña den servicio di 
e Fundacion. Tawata Rafaela 
Mahadeo y Addonsito Croes 
esunnan cu a keda honra. E 
dos personanan aki tawata 
desde principio di Cinearuba 


activo den e mundo di actua- 
cion y te cu awe ta keto bay 
miembronan di e bestuur dje 
fundacion. Tur dos tawata 
actornan cu 11 aña pasa a 
participa den e pelicula in- 
mortal ABO SO di Cinera- 
ruba, cu te cu awe ta un di e 
peliculanan mas bishita den 
historia di Aruba. Despues 
di e exito grandi aki, tur dos 
actor y miembro a sigui den 
e mundo aki di actuacion 
apareciendo 
regularmente 
den produccionnan local cin- 
ematografico. 
Sra. Luty Martines a felicita 
tur dos miembro gradiciendo 
nan pa nan lealtad y trabou 
bunita pa Cinearuba. Tur 
dos actor a gradici e miem- 
bronan masha hopi mes pa e 
honor unico aki e aña aki. Ta 
un honor grandi di ta forma 
parti di un fundacion asina 
cu tin como un di e metanan 
principal pa educa un nacion 
pa medio di e arte di filma- 
cion y pelicula. 

Skirbi pa Robert Arends 
Celular obligatorio na Aruba? 


Por fabor splica pueblo 
pakico un ciudadano por 
comunica cu cierto in- 
stancianan di salud pu- 
blico, paga cu placa di 
pueblo, solamente cu un 
celular. 


Na hospital tin departamento 
di specialista y awor tin tam- 
be Botica cu un ciudadano 


NO por comunica cu nan pa 
medio di telefon di cas. Un 
cliente/ciudadano por comu- 
nica cu nan solamente cu ce- 
lular. 


Tin motibo pa AZV y/of 
Gobierno tuma accion? Of 
AZV/Gobierno ta bay regala 
tur hende un celular? 


Presidente di e Organisacion di Pensionado Publico di Aruba (OPPA) I. Valdes: 
Feliz Dia di Pensionado! 


Estimado pensionadonan, 
pa nos ta un honor y plac- 
er di por dirigi algun pal- 
abra di aprecio y gratitud 
riba e ocasion special aki, 
Dia di Pensionado. 


Henter bida, e pensionado a 
traha duro, a dedica su en- 
ergia, y a duna hopi di su 
tempo pa yuda desaroya y 
fortalece nos comunidad. Su 
labor y sacrificio no a bay sin 
reconocemento y awe nos ta 
rindi honor pa e contribu- 
cion valioso cu e pensionado 
a duna durante su trayecto di 
trabou. 


Nos ta celebra awe no sola- 
mente retiro, di e pensio- 
nado, pero mas importante, 
nos ta celebra su dedicacion, 
compromiso y trabou duro 
cu a pone nos riba caminda 
pa un futuro miho. E pensio- 
nado a demostra nos kico ta 
e balor di persevera den bida. 
Nos ta sinti un profundo 
gratitud pa tur locual e pen- 
sionado a logra den nos co- 
munidad. 


Awo cu el a bay un paso atras 
for di e trabou di dia pa dia, 
e merece felicidad, salud, paz 
y trankilidad. Su experiencia, 


sabiduria y conseho ta algo 
valioso pa henter nos comu- 
nidad. Mi ta spera cu e sigui 
gosa di e premio di retiro cu e 
merece. Sigui inspira nos cu 
bo energia y pasion pa bida. 


Mi kier a recorda tur pensio- 
nado cu semper e tin un luga 
special den nos curason y den 
comunidad. Di fondo di nos 
curason, masha danki pa tur 
e esfuerso y pasion cu bo a 
inverti den bo trabou y den 
bo bida. 


Masha pabien y pasa un feliz 
dia di pensionado! 


Skirbi pa Robert Arends 
Ministerio general: Modelo nobo 


Ora reagrupa e tareanan 
di Gobierno di Aruba, 
pa nan cuadra miho cu e 
cantidad di habitante di 
Aruba y pa nan ta pagabel 
pa pueblo, e resultado ta 
hiba Aruba na maximo 5 
luga di e actual maximo di 
9 minister (=ministerio). 


E 5 ministerio nan ta “min- 
isterio General” (= di prome 
minister), “ministerio di Fi- 
nanzas”, “ministerio di Hus- 
ticia”, “ministerio di Ser Hu- 
mano” y “ministerio di Infra- 
structura”. 


E modelo nobo di e ministe- 
rio General (di prome minis- 
ter) ta encera e siguiente de- 
partamentonan : 


•	 
Departamento	 
In- 


terno di Aruba, consistiendo 
di e diferente servicionan 
manera Censo/Registracion/ 
Archief , etc.; 
•	 
Departamento	 
en- 
carga cu Asuntonan di Reino, 
di otro pais y Instancianan 
Internacional (pues tur rep- 
resentacion pafo di Aruba); 
•	 
Departamento	 
en- 


carga cu Instancianan In- 
dependiente manera Corte, 
Parlamento, Raad van Ad- 
vies, SER, Rekenkamer etc. 


Cada departamento di e min- 
isterio lo tin su diferente ser- 
vicionan caminda ta necesa- 
rio. 
E ministerio lo tin, mescos 


cu e otro ministerionan, un 
secretariado (= empleadonan 
publico) encarga cu asun- 
tonan di “finanzas”, “huridi- 
co”, “personal”, “publicidad”, 
“control interno” di e minis- 
terio completo. 
Banda y los di e secretari- 
ado lo tin un team “politico” 
(no empleadonan publico) 


cu lo asesora e minister den 
su trabou politico, e team aki 
lo baha pareu cu e minister 
baha. 


Reagrupa e trabounan di 
Gobierno di Aruba tenien- 
do cuenta cu e cantidad di 
habitantenan di Aruba (ni 
200,000) y teniendo cu e forsa 
financiero (cu hopi debe) ta 
resulta den un structura, hopi 
mas eficiente cu hopi mas 
produccion y cu hopi menos 
gasto (= menos belasting pa 
pueblo paga), sigur ora Aru- 
ba stop di copia ciegamente 
di Hulanda, un pais mucho 
mas grandi cu Aruba cu rond 
di 20,000,000 habitante y un 
pais mucho mas rico (cu hopi 
menos debe) cu Aruba. 

Mikel Schreuders a completa su prome entrenamento na Paris 


Ayera despues di mer- 
dia e atleta di natacion 
como tambe abandera- 
do, Mikel Schreuders a 
yega na e Villa Olimpico. 
Awe mainta conhunta- 
mente cu su coach tabata 
presente na La Defense 
Arena p’asina completa 
su prome entrenamento 
oficial tanto den e piscina 
di warm-up como tambe 
pool di competencia. 


E atleta a indica na nos di 
ta sinti bon y e dia nan nos 
Ta premira cu e gran apertura di e pista di Palo Marga lo tuma luga den 
luna di september proximo 


Manera ta conoci, den 
luna di april a inicia cu e 
trabou di renobacion di e 
pista di Palo Marga. Den 
luna di mei ultimo, Sr. 
Kurt Johnson di e compa- 
nia profesional di Merca 
Total 
Venue 
Concepts 
(TVC), kende ta un exper- 
to den e preparacion di 
pista di drag race na Mer- 
ca y rond di mundo tabata 
na Aruba. 


A uza un mix special pa e 
pista, esta “race quality as- 
phalt”. Pa prome biaha den 
historia, Aruba tin e “layer” 
di asfalt aki. E pista di Palo 
Marga lo ta acredita pa e 
standardnan internacional pa 


minimo un decada. Tambe, a 
uza un mix special pa e con- 
creto na inicio di e pista. Den 
e di dos fase tin un set di eki- 
po nobo cu ta yegando Aruba 
fin di luna di augustus. E eki- 
po aki lo “compound” e pista 
na un nivel internacional. 
Sr. Kurt Johnson lo regresa 


Aruba pa train nos personal 
pa traha cu esaki. E trabou 
di verf ta inicia den luna di 
augustus proximo. Minister 
Endy Croes ta premira cu den 
luna di september proximo ta 
tuma luga e gran apertura di 
pista di Palo Marga. Unabes, 


cu e pista wordo entrega na 
e directiva di Palo Marga, e 
organisadonan lo por cum- 
insa reserva fecha pa organisa 
eventonan 
di 
drag 
race. 
Pueblo di Aruba por disfruta 
di e caredanan di drag race 
riba un pista acredita interna- 


cionalmente y e miho pista di 
Caribe. Minister Endy Croes 
a indica cu den e lunanan nos 
dilanti lo keda informa Pueb- 
lo di Aruba di e ultimo desa- 
royonan di renobacion di e 
pista di Palo Marga. 


“Tricolornan di Solito” lo 
representa Aruba den CFU 
Club Shield 2024 


Como campeon di campe- 
onato 2022-2023, e legend- 
ario organisacion deporti- 
vo, funda 15 februari 1934, 
celebrando 90 aniversario, 
lo ta entre e grandinan di 
Caribe. Un total di 16 eki- 
po lo bataya cu otro den 
e formato “Do or Die” pa 
e titulo maximo, cu ta e 
“Champions League Cup” 
di nos region. 


Cu e “Sargento Mayor” Ve- 
ron Albertsz na timon, den 
un staff completo, cu ultimo 
lunanan a hiba e ekipo na e 
“next level” cu un tremendo 
preparacion tactico pero tam- 
be a traha cu un preparador 
fisico profesional. Expecta- 


tiva ta halto ora cu RCA topa 
nada menos cu e campeon di 
Jamaica Arnett Gardens FC 
diasabra awo 27 di juli pa 8or 
di anochi. Cu un victoria, tri- 
colores lo ta bek den bataya 
diamars 30 di juli. 


Ekipo tricolor di Solito tin 
un historia grandi, entre otro 
prome ekipo di Aruba pa sali 
campeon Antiano, prome 
ekipo campeon Pais Aruba 
1986 y campeon 2015 ABC 
na Bonaire. Diahuebs atardi 
3or famia y fanaticonan lo ta 
na aeropuerto Reina Beatrix 
pa desea exito na e delegacion 
tricolor. 


Potret di Facebook di RCA 


dilanti tin un plan di entre- 
namento specifico na ca- 
minda pa su prome evento, 
cual ta e 100m liber dia 30 di 


Juli proximo. Mikel tambe lo 
participa den e 50m liber cu 
ta tuma lugar dia 1 di augus- 
tus. 


Nos atleta di natacion fe- 
menino, Chloë Farro tambe 
a completa su training di dia 
hunto cu coach Ismael Santi- 


esteban. Nos falta solamente 
1 dia mas pa duna inicio na 
Weganan 
Olimpico 
Paris 
2024. 

Cinco hungador den ekipo di water polo femenino di Australia a test 
positivo pa COVID-19 


(AP)—Cinco 
hungador 
riba e ekipo di water polo 
femenino di Australia pa e 
Weganan Olimpico a test 
positivo pa COVID-19. 


Anna Meares, e chef de mis- 
sion pa e ekipo Australiano na 
Paris, a bisa cu e casonan di 
COVID a ser confinado na e 
ekipo di water polo. El a bisa 
cu e hungadornan afecta a 
haya permiso pa practica ora 
nan ta sinti suficiente bon pa 
entrena. 
“Nos ta trata COVID mescos 


cu cualkier otro malesa respi- 
ratorio, pero nos kier sigura 
cu nos tin nos protocolnan 
trahando tambe y maneha e 
malesanan aki y minimalisa 
nan ta un parti di tur Wegan- 
an Olimpico,” el a bisa ayera. 


E 
protocolnan 
ta 
inclui 
bistiendo tapa boca y iso- 
lando for di otro miembro di 
ekipo pafo di entrenamento. 
Henter e team a haya test, 
segun Meares. “Mas amplio, 
nos tin nos protocol di male- 
sanan respiratorio den luga 


y nos a reenforsa cu tur di e 
ekiponan ora nan yega den 
nos pueblo,” el a bisa. “Dos 
regla basico cu higiena sim- 
ple ta efectivo. Y si bo ta sinti 
malo of bo tin sintoma, tuma 
test.” 


Paris ta e prome Weganan 
Olimpico desde cu e Wega- 
nan na Tokio na 2021 y We- 
ganan Olimpico den Winter 
na Beijing na 2022 tabatin 
protocolnan rigoroso pa test 
pa COVID. 


Maroco ta gana Argentina den un comienso salvahe di futbol Olimpico 


(AP)—Maroco a sigura un 
victoria inolvidable con- 
tra Argentina—pero no 
prome cu fanaticonan ra- 
bia a invadi e pitch pa pro- 
testa kico a parce como un 
gol igualisante pa Cristian 
Medina den e di 16 min- 
uut di stoppage time. 


Fanaticonan a tira obhetonan 
riba veld y security mester a 
contene algun, causando e 
wega na Saint-Etienne pa ser 
suspendi pa casi dos ora. A 
pidi e audiencia tambe pa sali 
for di e stadion. 


Eventualmente a dicidi cu e 
gol tabata offside prome cu a 
cuminsa hunga atrobe, cual a 
trece grito di celebracion for 
di hungadornan Marocano 
mientras e wega ta conclui. 


Tabata caotico y un comienso 
dramatico di e torneo despu- 


es cu Argentina, cual a gana 
medayanan oro durante e 
Weganan Olimpico na 2004 


y 2008, y ta considera entre 
e faboritonan na Francia, a 
monta un regreso despues di 


perde 2-0 riba gol for di Sou- 
fiane Rahimi. 
Giuliano Simeone a hinca gol 
na di 68 minuut y Argentina 
a bombardia e keeper di Ma- 
roco Munir El Kajou cu tiro 
pa gol prome cu e cabesaso di 
Medina a empata e wega. 
Esey a causa un rabia for di 
fanaticonan Marocano, cual a 
subi riba veld mientras otro a 
cuminsa tira sushi, y e wega 
mester a keda para un rato. 
Rahimi a avansa Maroco 
prome cu e prome stoppage 
time, despues a hinca un gol 
cual ultimamente tabata e 


ticket pa nan victoria contra e 
ekipo Argentino, cual a inclui 
cuatro miembro cu a gana e 
Copa Mundial 2022 na Qa- 
tar. 


Presupuesto di Vitesse ainda tin deficit di 6 miyon euro; deadline ta 
otro siman 
(NLTimes)—Vitesse ainda 
falta seis miyon euro pa 
un presupuesto balansa. 
Segun e gerente interino 
Edwin Reijntjes, esaki ta 
pakico e club na Arnhem 
a haya un moratorio te cu 
dia 31 di juli pa entrega su 
presupuesto na e asocia- 
cion di futbol Hulandes, 
KNVB. 


Reijntjes a bisa cu e share- 
holder 
intenciona, 
Guus 
Franke, lo garantisa e dife- 
rencia entre entrada y gasto, 


si e tabata un shareholder. 
“Ta parce cu e lo por bira esey 
ainda y no tin permiso pa ta 
un den futuro,” Reijntjes a 
bisa den un video cu e club 
a publica. 


E gerente lo kier agrega cu 
e deficit for di actividadnan 
operacional ta hopi menos y 
ta entre 1 y 2 miyon euro. “E 
6 miyon ey tambe ta inclui 
hopi gasto for di tempora- 
danan anterior, y nos lo inclui 
nan den e temporada actual.” 


E comite di licencia di KNVB 
a dicidi pa retira e licencia di 
Vitesse luna pasa pasobra e 
club no a cumpli cu e rekisi- 
tonan estableci. Vitesse a ape- 
la e decision aki pa gana mes 
tempo pa nan mes, como re- 
sultado di cual e revocacion 
di licencia a ser suspendi, y e 
caso a bay dilanti e comite di 
apelacion. 


E deadline nobo pa Vitesse 
ta dia 31 di juli. E comite di 
apelacion kier anuncia su de- 
cision dia 1 di augustus. 


E club ainda mester cumpli 
cu dos condicion estableci pa 
e comite. Vitesse mester tin 
un banco y un accountant. 
Segun Reijntjes, a yega na 
acuerdonan cu ING y BDO 
pa cu esaki. “Esey a ser re- 
solvi. E problema grandi ta e 
presupuesto, cual mester ser 
aproba. Nos mester entrega 
un presupuesto balansa pa 
asina e comite por cambia e 
decision y Vitesse por keda cu 
su licencia.” 


Te ora cu tuma e decision, e 


lo ta dificil pa e club sostene 
nan mes financieramente. 

Senado lo considera proposicion cu tin meta di proteha muchanan 
y teenager online 


(AP) - Senado lo con- 
sidera legislacion e siman 
aki cu tin e meta di pro- 
teha muchanan for di con- 
tenido online cu ta pelig- 
roso, avansando cu loke 
por bira e prome regula- 
cion nobo den e industria 
di tecnologia den e ultimo 
decadanan. 


Lider di mayoria Chuck 
Schumer a anuncia diamars 
cu e lo hiba e proposicion 
bipartisano den Senado, cu 
e speransa cu esaki lo keda 
aproba prome cu e camber 
baha cu vakantie den augus- 
tus. E legislacion a keda para 
pa lunanan aunke mas di dos 
tercer parti di e Senado a fir- 
ma pa sostene esaki y e fami- 
anan di muchanan cu a sufri 
di bullying online y daño a 
boga pa su aprobacion. 


Schumer a bisa dilanti Se- 
nado cu e proposicion ta 
“personal” pa su persona 
despues cu el a reuni den lu- 
nanan recien cu mayornan di 
muchanan cu a fayece a causa 
di suicidio despues cu nan a 
ser acosa online, victima di 
predadornan of nan informa- 
cion a ser horta. E mayornan 
ta bisa cu rednan social y otro 
companianan di tecnologia 
mester haci mas esfuerso pa 
purba yuda evita trauma cu e 
muchanan y teenager mester 
pasa aden cu inevitablemente 
ta pasa hopi di nan tempo on- 
line. 


“Rednan social a yuda miyo- 
nes di persona conecta den 
maneranan nobo durante e 
ultimo dos decada,” Schumer 
a bisa. “Sinembargo tambe 
tin riesgonan di salud nobo y 
tin biaha serio cu ta bini con- 
huntamente cu e beneficio- 
nan aki. Nos no por pone e 
riesgonan aki un banda. Riba 


e topico aki, nos tin trabao pa 
haci desesperadamente.” 


E proposicion pa seguridad 
online, cual Senado lo con- 
sidera un proposicion separa 
pa actualisa e leynan di pri- 
vacidad di muchanan online, 
lo ta e prome pakete di regu- 
lacion grandi den añanan. 
Mientras cu tin sosten bipar- 
tisano pa e idea cu e compa- 
nianan mas grandi den tec- 
nologia mester enfrenta mas 
monitor gubernamental, tin 
tiki consensus riba con esaki 
mester ser haci. Congreso 
a aproba legislacion anteri- 
ormente e aña aki lo obliga 
compania di doño Chines 
TikTok bende of enfrenta 
un prohibicion, sinembargo 
e ley aki ta contra solamente 
un compania. 


E prospectonan di e proposi- 
cion den e Cas te cu awo no 
ta cla. Sinembargo si esaki 
keda aproba den Senado cu 
un voto bipartisano, manera 
ta anticipa, e gruponan cu ta 
boga pa esaki lo pone presion 
riba House speaker Mike 
Johnson, R-La, pa trece esaki 
dilanti prome cu e eleccion 
den november of e fin di e 
session den januari. 


“Mi ta kere cu un voto fuerte 
den Senado ta yuda pa esaki 
avansa mas rapidamente den 
e Cas,” Tennsee Senator Mar- 
sha Blackburn a comenta. 


E proposicion a ser crea 
mirando cu Blumenthal y 
Blackburn a traha hunto cu e 
gruponan cu ta boga pa esaki 
pa varios aña, yegando na un 
legislacion cu ta diseña pa e 
companianan para respon- 
sabel pa loke muchanan ta 
mira online mientras cu nan 
ta segura cu Congreso no bay 
mucho leu den regula loke 


individuonan publica. 


E legislacion lo crea loke ta 
yama un “duty of care”, cual 
ta un termino legal cu ta 
rekeri e companianan tuma 
pasonan rasonabel pa pre- 
veni daño riba plataformanan 
online cu menornan di edad 
ta hopi probabel di usa. E 
companianan lo ta rekeri pa 
mitiga y te hasta preveni daño 
na muchanan, incluyendo 
bullying y violencia, e pro- 
mocion di suicido, desorden 
alimenticio, abuso di sub- 
stancia, explotacion sexual y 
avisonan pa producto ilegal 
manera narcotico, tabaco of 
alcohol. 


Pa logra e meta aki, platafor- 
manan di red social lo mester 
provee menornan cu opcion 
pa proteha nan informacion, 
desactiva funcionnan di pro- 
ductonan adictivo y opta pa 
no tin recomendacionnan 
personalisa. Tambe lo rekeri 
pa limita e otro usuarionan 
for di comunica cu muchan- 
an y limita e funcionnan cu ta 


“aumenta, sostene of extende 
e uso” di e plataforma, mane- 
ra autoplay pa e videonan of 
premionan di e plataforman- 
an. 


En general, plataformanan 
online lo mester haci auto- 
matico e configuracion mas 
safe posibel pa e cuentanan 
cu nan ta kere ta pertenece 
na menornan di edad. E idea, 
Blumenthal y blackburn a 
bisa, ta pa e plataformanan ta 
“safe for di comienso.” 


E Senador a traha di cerca cu 
e mayornan di muchanan cu 
a fayece a causa di suicidio 
despues di bullying ciber- 
netico of di otro manera a 
sufri daño di parti di rednan 
social, incluyendo desafionan 
peligroso den media, inten- 
tonan di extorcion, desor- 
den alimenticio y benta di 
droga. Schumer a aparece cu 
algun di nan riba diamars na 
un conferencia di prensa, cu 
lagrimanan mientras algun 
mama tabatin potret di nan 
yiu. 


Maurine Molak, e mama di 
un hoben di 16 aña cu a fayece 
a causa di suicidio despues di 
“lunanan di menasa y bully- 
ing cibernetico,” a bisa na un 
conferencia di prensa cu e 
ta kere cu e proposicion por 
salba bida. El a urgi cada Se- 
nador pa vota na su fabor. 


“Cualkier persona cu kere cu 
e muchanan su bienestar y 
seguridad mester bini prome 
cu companianan di tecnolo- 
gia grandi su codicia mester 
pone nan firma riba e legis- 
lacion historico aki,” Molak 
a bisa. 


Algun compania manera Mi- 
crosoft, X y Snap ta sostene 


e proposicion. Oposicion, 
sinembargo, tin miedo cu 
esaki lo ta den violacion di 
First Ammendment y causa 
daño na muchanan vulnera- 
bel cu no lo por tin acceso na 
problemanan di LGBTQ ni 
derechonan di reproduccion, 
aunke e proposicion a keda 
revisa pa atende hopi di e pre- 
ocupacionnan aki y gruponan 
di LGBTQ grandi a dicidi di 
sostene e legislacion aki. 


Cu 70 Senador ya caba expre- 
sando sosten pa e legislacion, 
ta practicamente sigur cu 
esaki lo keda aproba. Sinem- 
bargo, Senador di Kentucky 
Sen. Rand Paul, un Republi- 
cano cu ta fuertemente con- 
tra regulacion gubernamen- 
tal di cualkier tipo, a pusha 
contra e proposicion, cual ta 
haci mas dificil pa Schumer 
por ricibi aprobacion lihe via 
Senado. Sin acuerdo pa apre- 
sura e proceso di 100 Sena- 
dor, e proposicion no lo yega 
un voto final te cu proximo 
siman. 


Conhuntamente 
cu 
e 
proposicion 
pa 
seguridad 
online, e Senado tambe lo 
considera legislacion pa pri- 
vacidad online Bipartisano 
di Senadornan Ed Markey, 
D-Mass y Bill Cassidy, R-La. 
E proposicion aki lo actualisa 
ley actual cu ta prohibi com- 
panianan online di colecta 
informacion personal for di 
usuarionan di bao di 13 aña 
aumentando e edad te na 17 
aña. 


E proposicion tambe lo pro- 
hibi avisonan personalisa na 
usuarionan di menos di 17 
aña y permiti e hobennan of 
guardiannan delete un menor 
su informacion personal. 

Accidente cu 3 auto envolvi y un dama herida na Avenida Milio Croes 


Diaranson mainta a dren- 
ta informe di un accidente 
cu hende herida na e cru- 
sada Stadionweg cu Ave- 
nida Milio Croes, mesora 
a dirigi tanto polis como 
ambulans na e sitio. 


Na yegada di e patruya a bin 


compronde cu aki ta trata di 
un accidente unda cu e dama 
chauffeur di un Nissan Sky- 
line biniendo for di Stadion- 
weg no a duna preferencia na 
e Kia Picanto y e Picanto a 
dal e Skyline mande dal e Kia 
Pickup para y despues e Sky- 
line a sigui bay dal e muraya 


di casi nobo. 


Debi na e prome impacto e 
dama chauffeur di e Picanto 
a keda cu susto. Na yegada 
di e ambulans nan a atende e 
dama na e sitio mes. 


Alarma di Investment Bank a sende y polis 
a bay core cu e adictonan ambulante eynan 


Diaranson 
madruga 
a 
drenta informe di cu e 
alarma 
di 
Investment 
Bank a bay on y security a 
meld cu tin varios adicto 
ambulante den e veranda 
parti patras den Zuid- 
straat. 


Mesora polis a bay na e sitio y 
a core cu tur adicto ambulan- 
te cual tur dia ta reuni eynan. 


Arm di wiel di auto a kibra 
durante coremento na Eagle 
Beach 


Den oranan di mainta 
a drenta informe di un 
incidente riba e caminda 
di 
rotonde 
banda 
di 
Superfood pa e rotonde 
banda 
di 
Amsterdam 
Manor, mesora a dirigi un 
patruya na e sitio. 


Na yegada di e patruya a 


bin compronde cu aki ta 
trata di un incidente unda 
den coremento e arma di 
un wiel a los y e chauffeur 
no por a sigui core e auto. 
Afortunadamente 
ningun 
hende 
a 
resulta 
herida. 
Takelwagen mester a bin 
busca e auto. 


Ladronnan a horta bateria y “front grill” 
di un Nissan March na Paraguana pero 
camara di bisiña a capta nan 


Diaranson mainta a drenta informe di un caso di ladronicia di partinan di un auto 
na Paraguana, mesora a dirigi un patruya na e sitio. 


Na yegada di e patruya a bin compronde cu e ladronnan a bay cu e “front grill” y e bateria 
di auto. Pa su malasuerte e camara di e bisiña a capta e ladron y e grabacion aki a keda di ser 
entrega na recherche pa asina gara e ladron lo mas pronto posibel. 

Chauffeur a baha caminda y a bay dal palo di lus na Cumana 


Diamars atardi a drenta 
informe di un accidente 
na Cumana, mesora a di- 
rigi un patruya na e sitio. 


Na yegada di e patruya a bin 
compronde cu aki ta trata 
di un accidente unda cu un 
chauffeur bayendo pariba a 
baha caminda y a bay dal un 
palo di luz. 


Aunke afortunadamente nin- 
gun hende a resulta herida e 
auto si a keda cu basta daño. 


Chauffeur a haci mal maniobra y a bay dal riba palo di lus na Linear Park 


Diamars atardi a drenta 
informe di un accidente 
cu hende herida na e cru- 
sada Adriaan Lacle blvd 
y Lloyd G. Smith blvd. , 
mesora a dirigi tanto polis 
como ambulans na e sitio. 


Na yegada di e patruya a bin 
compronde cu pa un mal 
maniobra e chauffeur a subi 
acera y a bay dal e palo di lus. 
Na yegada di e ambulans nan 
a atende e victima na e sitio 
mes. 


Dak di AIR BNB a bula bay y cay riba dak di bisiña; a destrui parti di 
dak y antena 


Diamars atardi a drenta 
informe di cu un dak a 
lanta bula bay cay y cau- 


sa daño na un otro cas di 
bisiña, mesora a dirigi un 
patruya na e sitio. 


Na yegada di e patruya a bin 
constata cu e afdak di un AIR 
BNB a bula bay cay riba dak 


di 2 bisiña y causa daño. Polis 
a bay cerca e doño pa avise di 
e daño causa. Ela kibra e af- 


dak y un antena na cas di bisi- 
ña. Na e otro cas no ta conosi 
e daño causa. 


Polis ta sigui atende cu problemanan di pareha den oranan di madruga 


Diaranson 
madruga 
a 
drenta informe di un 
problema di pareha na 
Palm Beach, mesora a 
dirigi un patruya na e 
sitio. 


Na yegada di e patruya nan 
a intermedia den e asunto 
y a splica ambos con pa nan 
resolve nan problema y e 
caminda pa cana. 


SERVICIO/SORtEO 

Resultado Sorteo 
Juli 24 


Cadena Alexander Lottery ta presenta resultado di weganan di suerte 


merdia 



Letter 


0 
0 
0 


0 


0 
00 


0 


0 
0 
0 
0 
0 



8 



5705 


FP 


Proximo Jackpot 


62.000,- 


Sorteo # 


Sorteo # 


x afl 8,00 


x Match 4 


Mega Ball 


Proximo Jackpot 


400.000,- 


x match 4 


Sorteo # 


6745 


Sorteo # 4336 


Sorteo # 1210 


x afl. 500,00 


x afl.15,00 
x afl 50.00 


Virgo 


FP 


171 


x Jackpot 


Sorteo # 4336 
Sorteo # 


Sorteo # 2392 


7534 


7496 


Sorteo # 4336 


x Jackpot 


x Match 4 
x afl. 12,00 


X5 


www.lottoaruba.com 


Resultado : sorteo 24 July 2024 Merdia 


Paardenbaaistraat 10, Oranjestad, Aruba Tel.: (297) 525 - 7555 


Joker 


3470 
120.000,- 


x Jackpot 
x Match 4+ 


Proximo Jackpot 


6231 


Afl. 550.000,- 




05 
Letter 
K 


0 
1 
5 


265 


0 
20 


129 


0 
0 
0 
0 
0 



8 



09-12-22-25-27 


10-11-14-23-25 


0345 


www.lottoaruba.com 


Resultado : sorteo 24 July 2024 anochi 


Paardenbaaistraat 10, Oranjestad, Aruba Tel.: (297) 525 - 7555 


Joker 


7482 
130.000,- 


x Jackpot 
x Match 4+ 


Proximo Jackpot 


CORRECTION !!! 


FP 


988 


x Jackpot 


Sorteo # 8302 
Sorteo # 2512 


Sorteo # 2051 


3034 


4068 


Sorteo # 7346 


x Jackpot 


x Match 4 
x afl. 12,00 


X2 


1810 


Sorteo # 6105 


Sorteo # 1035 


x afl. 500,00 


x afl.15,00 
x afl 50.00 


Capricornio 


Mega Ball 


Proximo Jackpot 


400.000,- 


x match 4 


Sorteo # 


Sorteo # 


x afl 8,00 


x Match 4 
5340 


X3 


Proximo Jackpot 


64.000,- 


Sorteo # 6542 


Afl. 550.000,- 


anochi 


diario 
Korsou 
super4 
flamingo 


1623 
2949 
9225 
7097 
8598 
9982 
super5 
8280 
8875 
9221 
- 
9094 


Buki nobo pa tur mucha 


Biblioteca hubenil ta of- 
rece muchanan na Aruba 
un coleccion grandi di 
buki pa wak y lesa. Tin 
buki pa mucha di tur edad. 
Representantenan di Bib- 
lionef na Aruba, Sra. Car- 
la van Eerden y su colega 
Sandra Postma a entrega 
otro cargo di buki pa baby 
y mucha na Sra. Michelle 
Thiel-Roos, hefe di Dept. 
Catalogo. Sra. Michelle 
Roos ta hopi contento cu 
buki nobo. Den cargo tin 
bukinan pa baby y tambe 
bukinan pa mucha di 6 pa 
8 aña. Un bunita colec- 
cion cu biblioteca por fia 
su miembronan hoben. 
Biblioteca ta gradici Bib- 
lionef pa trece e bukinan 
Aruba. 


Biblionef ta un instancia 
cu ta traha rond mundo pa 


stimula lesamento y laga tur 
mucha experencia e goso di 
lesamento. Biblionef ta traha 
pa mucha cu no tin acceso 
facil na buki y semper a traha 
hunto cu biblioteca. Biblio- 
nef Aruba ta parti buki na 


scolnan na Aruba ya pa mas 
cu 20 aña. 
Biblioteca ta ofrece miem- 
bresia gratis pa baby, mucha 
y hoben bou 18 aña. Esaki ta 
habri un mundo di buki, sto- 
ria y informacion, tambe Eb- 


ooks y audiobooks. Miles di 
buki ta warda nan! Ta ofrece 
espacio pa studia, siña, topa y 
reuni, computers cu Internet 


y tambe Free WIFI. Ademas 
tin espacio pa diferente even- 
to y exposicion. Biblioteca ta 
habri di dialuna pa diabierna. 
Registracion pa Prueba di 
Naturalisacion 


Seccion Examen di De- 
partamento di Enseñansa 
Aruba ta informa cu in- 
scripcion pa e Prueba di 
Naturalisacion (Naturali- 
satietoets) pa aña 2024 a 
habri. 


Pa inscribi pa e Prueba di 
Naturalisacion 2024 mester 
registra online pa medio di 
un formulario di registra- 
cion. Pa por haci esaki mester 
di un Gmail-adres. No por 
uza otro email adres. Tampo- 
co no por acepta registracion 
na balie of via emailadres nat- 
uralisacion@ea.aw. 


Registracion ta habri dia 1 di 
juli 2024 te cu 31 juli 2024 
tanten cu tin cupo pa 2024. Si 
acaso esaki yena, ta cera reg- 
istracion mas trempan y/of ta 
pone bo riba lista di 2024 por 
si acaso un aplicado a cay afo. 


Por fabor tene cuenta cu na 
momento di registra mester 
upload e siguiente documen- 
tonan den PDF: 


•	 
un	scan	(PDF)	di	pa- 
spoort valido; 


•	 
un	 scan	 (PDF)	 ex- 
tracto di registro civil di Aru- 
ba	(papel	di	Censo	di	5	florin,	 
no	mas	bieu	cu	6	luna); 


•	 
un	 scan	 (PDF)	 di	 e	 


verklaring(nan)	otorga,	den	e	 
caso cu a yega di haci e prue- 
ba caba; 


•	 
un	 scan	 (PDF)	 di	 e	 


Certificado	di	Prueba	di	Nat- 
uralisacion di Papiamento/ 
Hulandes otorga te cu 2010; 


•	 
un	scan	(PDF)	di	bo	 


diploma EPB-arbeidsmarkt 
of SPO y bo lista final di ci- 
franan den caso cu tin esaki- 
nan. 


Di e registracionnan cu dren- 
ta Seccion Examen ta check 
si esakinan ta completo. Ta 
acepta y procesa solamente 
aplicacionnan cu ta comple- 
to. Despues e candidato ta 
ricibi un email cu ta confirma 
cu a haya su registracion y cu 
su nomber ta riba lista pa par- 
ticipa na e prueba. 


Finalmente ta ricibi un di dos 
email pa pasa busca un carta 
di convocacion cu e fecha, 
ora, luga y informacion to- 
cante pago pa e prueba. 


Mas informacion 
Pa mas informacion tocante 
e Prueba di Naturalisacion 
y pa e formulario digital di 
registracion mester bishita 
e website www.ea.aw. Riba 
e website ta busca Natu- 
ralisatietoets	 na	 letter	 (N)	 
of Prueba di Naturalisacion 
na	letter	(P)	den	e	menu	di	 
alfabet. Ta conseha tambe pa 
sigui e desaroyonan pa medio 
di Facebook of Instagram @ 
educationaruba. 

TA BUSCA 
Clau Corporation 
ta busca 
“Jardinero” 
Orario di trabou 6 am - 3pm 
(1 ora break) 
interesado yama: 594 4526 


_________________________________218143 


San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


Oranjestad: 
Central 
Tel. 585 1965 


San Nicolas: 
Seroe Preto 
Tel. 584 4833 


TA BUSCA 


lucy’s Retired 


surfers bar & Restaurant 
ta busca 
“Cook” 
Por yama na 
Tel.741 2318 


_________________________________218137 


Ta un boluntario no solamente ta sinti bon 
pero tambe tin un bon impacto riba salud 


(AP) - Despues di retira 
for di 35 aña como docen- 
te, Jeff Kellert a cuminsa 
trabao boluntario como 
un docente y a yuda na e 
cena mensual na su sina- 
goga tur luna. 


Despues el a ricibi certifica- 
cion pa lidera gruponan di 
sosten cada pasa un siman 
pa National Mental Health 
Alliance, un organisacion pa 
familiarnan di personanan cu 
tin algun problema mental. 


En general, Kellert, ken tin 
71 aña di edad, ta un bolun- 
tario 30 ora pa luna. E ex- 
periencia ta mantene activo, 
pero mesun importante, el 
a genera amistadnan nobo y 
un sentido di proposito cu 
nunca el a anticipa prome cu 
el a baha cu pension. 


“Esey hunto cu un bon sen- 
tido di autoestima y confi- 
ansa propio ta haci’mi sinti 
cu mi ta haciendo algo pro- 
ductivo,” Kellert a comenta. 
“Baha cu pension no ta loke 
e tabata antes. E ta hopi mas 
cu sinta na cas sin tin cu haci 
nada.” 
Ta un boluntario tambe po- 
siblemente lo yud’e biba mas 
tempo, mirando cu varios es- 
tudio a demostra un variedad 
di beneficio pa salud y psico- 
logico ora cu un persona ta 
boluntario. 


Eric s. Kim, un profesor di 


psicologia na University of 
British Columbia Vancouver, 
a bisa cu su investigacion a 
haya un conexion entre tra- 
bao boluntario y emocionnan 
mas positivo, menos soledad 
y mas sosten social. “E cos- 
nan aki tin un efecto cu ta 
keda core, manera comporta- 
mentonan saludabel, ademas 
di un funcion biologico mas 
saludabel manera menos in- 
flamacion,” Kim a splica. 


No ta solamente adultonan 
di edad mas halto ta benefi- 
cia, aunke nan ta e grupo cu 
a studia. Tin indicacion cu 
trabao boluntario ta yuda 
muchanan den scol tambe. 


Stephens a nota cu algun tipo 
di oportunidadnan di bolun- 
tario, manera hiba caha na 
luganan di donacion d cum- 
inda, ta inclui actividad fisico. 
Pero e trabao no semper mes- 
ter ta fisico pa e tin beneficio. 


“E ta manera un tipo di eher- 
cicio, e miho tipo di trabao 
boluntario ta esun unda bo ta 
mas involucra,” el a bisa. no- 
tando cu e unico riesgo ta so- 
bre compromiso, cual ta kita 
e beneficionan di salud. 


“E no ta bon pa sinti stress 
cu bo compromisonan como 
boluntario. Mester tambe tin 
un balans.” 
Pronostico di tempo 


Tempo: 
Awe tardi y awe nochi: 
parcialmente 
nubia 
y 
generalmente seco 
Den marduga y mañan: 
temporalmente hopi nubia 
cu un awasero pasahero 


Temperatura 
maximo 
34 
grado Celsius 
Temperatura 
minimo 
28 
grado Celsius 
Indice di calor (heat index) 
den y rond di oranan di 
merdia: 35 pa 40 grado 
Celsius 
Uv index: 12 


Bahada di solo: 7:08pm 
Subida di solo: 6:25am 


Biento: 
Modera te basta fuerte for di 
generalmente direccion oost; 
forsa 4 te 5 (20 te 39 km/ora, 
11 te 21 nudo). 
Durante di dia fuerte te duro 
den rafaga; forsa 6 te 7 (40 te 
61 km/ora, 22 te 33 nudo) 


Situacion general di tempo: 
Na e momentonan aki no 
tin disturbio di importancia 
pa e weer local. Humedad 
den region ta limita pero por 
bira suficiente den oranan 
di marduga y mainta pa 


induci un awasero local. Un 
proximo ola tropical lo drenta 
area oost di Caribe mañan y 
lo trece un poco di humedad 
den curso di diabierna. 


Concentracion varia di e 
stof di Sahara den region 
lo 
stroba 
visibilidad 
y 
trece aire di calidad poco 
abou. Hendenan cu tin 
sensibilidadnan respiratorio 
ta ser pidi pa tene cuenta cu 
esaki. 


Condicionnan maritimo/ 
estado di lama: 
Na partinan protege di costa: 
keto, rond di 1 pia. 
Na partinan zuid: trankil te 
modera entre 2 pa 
Localmente 3 pia. 
Na 
partinan 
oost 
te 
noordwest 
di 
costa: 
generalmente 
modera 
cu 
olanan alrededor di 4 pa 6 
pia, localmente 7 pia. 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


A fayece inesperadamente 


Francisco Kelly 
Mihor conoci como: “Fanky” 
Ex-empleado di Lago 
*27-03-1935 - †18-07-2024 


Na nomber di su: 
Esposa: 
†Ambrosia “ Pina” Kelly-De Mey 


Yiunan stima: 
Jaminca Kelly 
Francis y Dorothy Kelly-Leary 


Nieto stima manera yiu: 
Derrick Bermudez y Marylouska de Jongh 


Nieto(a)nan stima: 
Mirelle Kelly y Chris Diaz 
Giorlando Kelly y Ginella Albertus 
Jazendra Kelly 


Bisanieto(a)nan stima: 
Dervienne, Kingston, Prinston y Giovaien 


Rumannan: 
†Paulito (Poly), †Maria Kelly y famia 
†Martin (Shon Tin), vda Yolanda Kelly y famia 
Mario (Mai), Ana Kelly y famia 
†Zacharia (Chai), vda Reina Kelly y famia 
Adrian (Jan) Kelly y famia 


Swa y Cuñanan: 
†Mario (Mai), vda Gera De Mey y famia 
†Secundino (ino), vda Maria De Mey y famia 
†Ireno (Coby), vda Martha De Mey y famia 
†Jacintha (Chenta), †Ramon Donker y famia 
†Julio (Ovi) De Mey 
Elizabeth (Elsa) De Mey y famia 
Yolanda De Mey y famia 
†Raymundo (Roy), vda Tilita De Mey y famia 


Mama di su nieto(a): 
Mirella Henwood-Werleman 


Tur su ihanan, sobrino y sobrinanan, primo y primanan, 
conosirnan y bisiñanan 
Staff y personal di Fundacion Cas Paraiso 
Gabriel y Nela Maduro y famia 


Famia: Kelly, De Mey, Leary, Bermudez, Diaz, de Jongh, Al- 
bertus, Croes, Erasmus, Boekhoudt, Didier, Donker, Lopez, 
Werleman, Mireles, Roberts, Everon, Vrolijk, Petrochi, Feli- 
ciano, Navas y demas famia. 


Disculpa nos si den nos momentonan di tristesa nos por a 
lubida di menciona algun famia. 


Adres pa condolencia: Aurora Funeral Home, diabierna 26 di 
Juli di 7 or pa 9 or di anochi. 


Despedida na Aurora Funeral Home, diasabra 27 di Juli di 9 
or pa 11or di mainta 
Despues lo sigi cremacion den seno familiar. 


Despues di entiero no ta ricibi bishita di condolencia na cas 


Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Khloë Alexandra Heronimo 
Cariñosamente yama: “Koko” 
*12-12-2007 - †19-07-2024 


Acto di entiero lo wordo anuncia despues. 


Dios ta amor... y amor ta Dios, 
maske mi no ta na e mundo aki, tur dia lo mi ta banda 
di boso Curazon, mi por stens di loke Señor ta hasi” 
Salmo 33 


Ta anuncia fayecimento di: 


Palmira de Cuba 
Vda. di Carol F. Moore 
*06-05-1939 - †20-07-2024 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Cu dolor na nos curason, nos ta anuncio fayecimento di nos 
ser stima: 


Sue-Laine Mary-Anne Luciënne Tromp- 
Henriquez 
cariñosamente yama “Sully” 
*09-05-1996 - †20-07-2024 


Acto di entiero lo wordo anuncia despues 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Swindo Miguel Martha 
*17-06-1937 - †23-07-2024 


Acto di entiero lo wordo anuncia 
despues. 

Bangladesh ta lastra back na normalidad despues di enfrentamento 
violento cu a mata casi 200 hende 


(AP)—Bangladesh 
ta- 
bata lastrando back na 
normalidad cu internet y 
oranan di oficina limita 
ayera despues di mas cu 
un siman di caos causa pa 
protestanan di studiante 
tocante e citanan di trabao 
di gobierno. A reporta casi 
200 morto den poco mas di 
un siman di violencia. 


Mayoria di e pais a keda sin 
acceso na internet, pero miles 
di auto a keda riba caya dene 
capital di Dhaka despues cu 
autoridadnan relaha un toque 
de queda pa shete ora. Ofici- 
na- y banconan a habri pa al- 
gun ora so ayera, mientras cu 
autoridadnan a restaura inter- 
net den algun area di Dhaka y 
e segunda ciudad mas grandi 
di e pais, Chattogram. Auto- 
ridadnan a bisa cu e toque de 
queda lo continua na Dhaka 
y tur otro caminda te ora cu e 
situacion mehora. 


Desde 16 di juli, al menos 
197 hende a ser asesina den 
violencia, segun e corant dia- 
rio Prothom Alo a reporta 
ayera. AP no por a confirma 
e conteo di morto for di nin- 
gun fuente oficial. Moham- 
mad ali Arafat, e minister 
junior pa informacion y lo- 
cucion, a conta durante un 
conferencia di prensa ayera 
cu cifranan oficial di victima 
lo ser anuncia despues di un 
cuestionamento hudicial. El 
a bisa cu a forma un comite 
cu e hues di Corte supremo 
como su lider pa evalua esaki. 


El a haci e remarcanan aki na 
reporteronan mientras nan 
a bishita e sitio di incendio 
y destruccion na e oficina 
di television Bangladesh na 
Dhaka. Mientras e gobierno 
a priminti cu e studiantenan 
manifestante no lo enfrenta 
accion legal of acoso, repor- 
tahenan den media a bisa cu 
casi 2,700 hende a ser detene 
den e ultimo dianan. Hopi di 
nan, incluyendo apoyadornan 


di e oposicion, a ser encarcela 
pendiente di mas procedura 
legal mientras prome minis- 
ter Sheikh Hasina a priminti 
cu e agresornan lo enfrenta 
husticia. 


Scol- y otro institucionnan 
educacional a keda cera inde- 
finitivamente. 


Enfrentamentonan a tuma 
luga desde dia 15 di juli entre 
e polis y mayormente mani- 
festantenan 
studiante 
de- 
mandando un fin na e cita cu 
a reserva 30 porciento di tra- 
bao gubernamental pa famia 
of veteranonan cu a bringa 
den e guera di independen- 
cia di Bangladesh na 1971. 
E caos a bira mortal despues 
cu e oposicion principal Ban- 
gladesh Nationalist Party y e 
partido derechista Jamaat-e- 
Islami a extende nan apoyo 
na e manifestantenan. Mien- 
tras cu violencia a plama den 
henter e pais, hopi estableci- 
mento gubernamental tambe 
a ser ataca na Dhaka. 


Diadomingo pasa, e Corte 
Supremo a ordena pa e cita 


di e veteranonan di guera ser 
recorta pa 5 porciento. Pues 
93 porciento di trabao den 
servicio civil lo ser basa riba 
merito mientras cu e 2 por- 
ciento restante ta reserva pa 
miembronan di minoria etni- 
co como tambe hende trans- 
genero y cu descapacidad. 
Diamars e gobierno a publica 
un carta aceptando y amplifi- 
cando e huicio di e Corte Su- 
premo cu a reforma e sistema 
di cita pa trabaonan guberna- 
mental. E gobierno di Hasina 
a acepta e huicio y a bisa cu e 
ta cla pa implementa esaki. 


E manifestantenan a tuma 
tempo pa responde riba e de- 
cision di diadomingo, y dia- 
mars nan a bisa cu e decision 
di Corte Supremo y e circular 
di gobierno tabata en fabor di 
e manifestantenan, pero e go- 
bierno mester tuma respon- 
sabilidad pa e mortonan en- 
volviendo e protesta. 


E protesta a presenta e desa- 
fio mas serio pa e gobierno di 
Bangladesh dede cu Hasina 
a gana un di cuatro termino 
consecutivo den e eleccion 


na januari cu e gruponan di 
oposicion a boicotia. A cera 
universidadnan, internet y e 
gobierno a ordena pa hende 
keda cas. 


Manifestantenan a argumen- 
ta cu e sistema di cita tabata 
discriminatorio y ta benefi- 
cia apoyadornan di Hasina, 
di ken su partido Awami 
League a lidera e movemen- 
to di independencia, y kier a 
reemplas’e cu un sistema basa 
riba merito. Hasina a defende 
e sistema di cita, bisando cu 
veteranonan cu a bringa, cu a 
muri y e hende muhenan cu a 
ser abusa y tortura na 1971 ta 
merece e respet mas halto ni 
maske nan afiliacion politico. 


E Awami League y e BNP sa 
acusa otro di stimula caos po- 
litico y violencia, mas recien 
prome cu e eleccion nacional, 
cual a ser stroba pa un inves- 
tigacion riba varios figura den 
oposicion. 


Ayera e gobierno a relaha e 
toque de queda for di 10or 
di mainta pa 5or di atardi y a 
habri oficina- y banconan for 


di 11or di mainta pa 3or di 
atardi mientras cu fabricanan 
di paña cu ta exporta mayor- 
mente pa paisnan den West 
tambe a habri. Algun camin- 
da principal na Dhaka a keda 
pega cu trafico. 


Minister di Ley Anisul Huq a 
bisa cu e violencia a bira grave 
mirando cu e cuadronan arma 
di e BNP y e Jamaat-e-Islami 
a uni cu e manifestantenan y 
a ataca hopi instalacion gu- 
bernamental incluyendo e 
oficina di Television Bangla- 
desh. Tambe a kima varios 
vehiculo di gobierno. 


E oficina di e partido den 
oposicion a ser redada y cera. 
Polis a bisa cu nan a recu- 
pera palo di hero y armanan 
traha localmente for di e ofi- 
cina. Bu Mirza Fakhrul Islam 
Alamgir, e secretario-general 
di e oposicion, a rechasa e 
acusacionnan y a tira culpa 
riba e gobierno pa e cantidad 
halto di morto. 


Diamars anochi, autoridad- 
nan a restaura servicio di in- 
ternet parcialmente den Dha- 
ka y Chattogram despues di 
seis dia, segun Zunad Ahmed 
Palak, minister junior pa In- 
formacion y Comunicacion 
di Tecnologia. 


El a tira culpa riba manifes- 
tantenan, yamando nan mal- 
hechornan, pa e dianan sin 
internet mirando cu un cen- 
tro di data a ser cendi na can- 
dela y a corta conexionnan. 
El a bisa cu e internet lo ser 
restaura gradualmente den 
e pais, pero pa awo empre- 
sanan, banco, zonanan dip- 
lomatico y algun otro area lo 
haya acceso na internet. 


Ayera Palak a bisa cu usuari- 
onan di internet lo tin acceso 
na cas pa madruga pero cu 
red social incluyendo Face- 
book y Instagram no lo bin 
back online pa algun dia. 
Palak a puntra hende pa tin 
confiansa den media popular 
en bes di red social, y no kere 
rumornan. 


Esaki ta bin despues di un 
toque de queda cu un orden 
pa tira-ora-mira a ser instala 
algun dia prome y por a mira 
personal militar patruyando 
e capital y otro area. Auto- 
ridadnan a bisa cu aproxima- 
damente 27,000 soldaat a ser 
desplega den e pais pa asisti 
na administracion civil pa 
mantene orden. 

Democratanan cla pa nomina Harris virtualmente dia 7 di augustus 


(AP) — Delegadonan di 
Convencion 
Nacional 
Democrata (DNC) por 
haci vice-presidente Meri- 
cano, Kamala Harris nan 
nominado presidencial – y 
hasta cuminsa aproba su 
compañero di campaña, 
kende ainda no ta anun- 
cia – den votacion online 
cuminsando proximo si- 
man, mientras e partido ta 
busca pa uni rond un top 


nobo pa su campaña bay- 
endo november. 


Comite di regla di e con- 
vencion ayera a pasa un pro- 
puesta unda e delegadonan 
rond di e pais ta bay por vota 
riba potencial nominadonan 
presidencial 
pa 
reemplasa 
presidente Joe Biden, kende 
a bandona su campaña di re- 
eleccion ultimo weekend. 


Pero Harris ta e unico 
Democrata mayor pa anun- 
cia publicamente cu e kier 
e nominacion, loke ta nifica 
cu casi sigur e lo ricibi apro- 
bacion den un solo ronda di 
votacion virtual cuminsando 
dia 1 di augustus – como 18 
dia prome cu apertura di e 
convencion na Chicago. 


Presidente di Comite Nacio- 
nal Democrata, Jaime Harri- 


son a referencia e cambio sin 
precedente den e campaña 
presidencial resultado di re- 
tiro di Biden, bisando na un 
reunion virtual di e comite di 
regla di e convencion, “den 
e scuridad di anochi, nos ta 
mira nos streanan mas bri- 
yante.” 


E plan a keda aproba despues 
di mas di 90 minuut di discu- 
sion online cu tiki obhecion. 
E voto final p pasa e set com- 
pleto di regla di convencion 
tabata 157-3. 


Nan ta rekeri Harris, y cu- 
alkier potencial Democrata 
dispuesto pa ret’e, pa entrega 
300 firma electronico di del- 
egadonan di convencion, no 
mas di 50 di cual por ta di e 
mesun estado, pa e anochi di 
30 di juli. 


Si varios candidato cualifica, 
por impulsa varios ronda di 
votacion durante varios dia. 
Pero si Harris ta e unico can- 
didato, votacion lo cuminsa 


dia 1 di augustus. Delega- 
donan votando “no compro- 
meti” of pa otro candidato cu 
no a cualifica bao di e regla- 
nan, lo haya nan escogen- 
cia converti simplemente na 
“presente.” 


Delegadonan ta bay ricibi 
nan papeleta via e-mail sigur. 
E proceso ta bay ta diseña pa 
no solamente nomina Har- 
ris formalmente, pero even- 
tualmente haci mescos pa su 
seleccion 
vice-presidencial 
prome cu dia 7 di augustus 
– dunando e tiki tempo pa 
scoge un compañero di cam- 
paña. 


Ken e por scoge no ta cla. 
Faboritonan inicial ta inclui 
gobernador 
di 
Kentucky, 
Andy Beshear, gobernador di 
Pennsylvania, Josh Shapiro, 
gobernador di North Caro- 
lina, Roy Cooper, Senador 
di Arizona, Mark Kelly, pero 
potencialmente otro 6 candi- 
dato ta siendo considera. 


Den discurso candela na Congreso Mericano, 
Netanyahu ta priminti “victoria total” na Gaza 


(AP) — Prome minister 
Benjamin Netanyahu a 
priminti un “victoria total” 
contra Hamas y a condena 
oponentenan Mericano di e 
guera na Gaza ayera den un 
discurso candela na Con- 
greso, boicotia pa decenas 
di legislador Democrata y 
protesta pa miles buscando 
pa pone fin na e guera y e 
crisis humanitario cu a crea. 


E discurso combativo di Ne- 
tanyahu no a duna un señal cu 
su bishita na Merca – su prome 
biahe den exterior desde co- 
mienso di e guera – lo trece 
progreso den e lunas di media- 
cion lidera pa Merca pa un alto 
al fuego y liberacion di rehen- 
nan, manera administracion 
di presidente Mericano, Joe 
Biden tabata spera. 


Papiando pa casi un ora cu 
aplauso frecuente di legisla- 
dornan Mericano, como tambe 
silencio di hopi Demorata lider 
den e camara, Netanyahu a bisa 
cu Merca a comparti interes 
den e lucha di su pais contra 
Hamas y otro gruponan arma 
cu sosten di Iran. 
“Merca y Israel mester para 
hunto. Ora nos para hunto algo 
realmente simpel ta sucede: 
Nos ta gana, nan ta perde,” 
segun Netanyahu, kende a 
bisti un pin geel expresando 
solidaridad cu e rehennan Is- 
raeli secuestra pa Hamas. 


Pero e lider Israeli a tuma un 
tono mas scur mientras el a 
dirigi na esnan protestando e 
guera na campus universitario 
y otro sitionan na Merca, ha- 
ciendo un gesto den direccion 
di manifestacionnan riba cay- 
anan pafo di Capitol, yamando 
e manifestantenan “idiotanan 
util” pa adversarionan di Israel. 


Algun rehennan libera for di 
Gaza, y familiarnan di esnan 
ainda den captividad, a scucha 
den camara di Congreso. Se- 


guridad a retira manifestant- 
enan den e galeria cu a lanta 
pa mustra T-shirt cu slogan 
exigiendo un fin na e guera y 
liberacion di e rehennan. 


Netanyahu no a papia mucho 
di e esfuersonan di Merca y su 
aliadonan Arabe pa negocia un 
fin na e bataya y un liberacion 
di e rehennan sobreviviente se- 
cuestra pa militantenan lidera 
pa Hamas den e atake dia 7 di 
october cu a inicia e guera. El 
a acusa e cantidad di manifes- 
tante contra e guera na Merca 


di para banda di e militantenan, 
kende el a bisa a mata baby den 
e atake di Hamas dia 7 di oc- 
tober. 


Dunando su discurso durante 
prime time di anochi na Israel, 
Netanyahu tambe tabatin un 
wowo riba audiencia na cas. 
Netanyahu, kende su popu- 
laridad a cay for di su nivelnan 
prome cu e guera, tabatin meta 
pa mustra como un estadista 
respeta pa e aliado mas impor- 
tante di Israel y bon bini na 
Washington. E tarea aki ta com- 


plica pa e opinionnan cada bes 
mas dividi di Mericanonan riba 
Israel y e guera, cu a bin dilanti 
como un asunto clave den elec- 
cion presidencial Mericano. 


E presentacion den Congreso a 
haci Netanyahu e prome lider 
stranhero pa dirigi un reunion 
conhunto di Congreso cuatro 
biaha, surpasando Winston 
Churchill. 


Presidente di Congreso, Mike 
Johnson a duna Netanyahu un 
bon bini caluroso. Mas cu 60 
Democrata, y independiente 
politico Bernie Sanders, a boi- 
cotia discurso di Netanyahu. 
Hopi Democrata kende ta sos- 
tene Israel pero tabata critico di 
Netanyahu a mira e discurso 
como un esfuerso di e Repub- 
licanonan pa mustra como e 
partido mas leal. 


Merca ta e aliado mas impor- 
tante di Israel y proveedor di 
arma y fuente di ayudo militar. 
Administracion di Biden a bisa 
cu kier mira Netanyahu enfoca 
su bishita riba yuda completa 
un acuerdo pa un alto al fuego 
y liberacion di rehennan. 


E bishita di Netanyahu a yega 
den sombra di ordennan di 
aresto busca contra dje pa Cor- 
te Criminal Internacional pa 
supuesto crimennan di guera 
di Israel contra Palestinonan. 
Merca no ta reconoce ICC. 


